March 14, Hlaing Tharyar meikang le thahnawnnak – Hakha Cherry\nNizan March 14 zanlei sang ah Hlaing Tharyar Shwe i Linban Industrial Zone chung ummi Global Fashion thilṭhitnak sehzung, Shwe Nagar Dat-myay-awza sehzung le Ngwe Kyae 2 sehzung an kaang. An pawngte ummi sehzung pakhat zong acheu cu a kangh chih.\nAcheu nih ralkap nih mei an duahmi si an ti. Acheu nih mipi lei in duahmi a si an ti ve tiah BBC nih a thanh.\nSangmi pawl nih an sang kangh chih lo dingin mei cu heh tiah thah an izuam. Meithat an auh hna nain, lam an phih hna caah meithat motor an kal kho lo.\nRalkap puanthan le thilṭhitnak sehzung nganpi pakhat cu Sanaymah Bus Stop pawngah a um. Cu sehzungpi tu cu ralkap torlak nih an congh tiah BBC nih a thanh.\nHlaing Tharyar chung i Aung Zeya hleipi par, Yawmingyi lam, Chanthar lam, Tadarphyu i Kyansitthar housing, mikhuat-zay, 86 gate hlun, Hlaing Tharyar sang 124-nak tbk hmun pawl ah ralkap palik nih mibu an kah hna.\nZahan zan tiangah a thimi minung 51 an si cang tiah RFA nih a hlat khawh. Zan sml 8 tiangah Hlaing Tharyar siizungpi ah minung 24 an thi cang. Cheukhat mithi cu siizung an kua hna lo. Sang chung i anmah le an inn ah an ruak an kuat hna.\nZan sml 8 hnu hrawng tiangah mithi 51 tiang RFA nih an theih hna cu si. Hlaing Tharyar zatlang phu pahnih sin in an halmi hna a si.\nCu zan sml 8 p.m. hrawngah Hlaing Tharyar le Shwe Pyithar cu ralkap nih Martial Law an von thanh hna cu si. Myawaddy TV nih a thanh tiah an ti.\nMarch 14 ni ah Yangon khuapi chung lawngah a tlawm bik minung 70 paoh cu an thi lai tiah thawng a chuak. An min le cazin a dikthliar in an hlat cuahmah lio a si.\nRFA nih cazin a lak khawhmi ningah cun, Feb 1 in nihin tiangah Kawlram pumpi chung i ralkap nih a thahmi hna minung 130 renglo an si cang tiah a ti.Credit-Salai C Alexander


Atulio ah CNF le CDF vialte fonh tikah meithaltlai Chin pasaltha 10,000 (thonghra) leng kan dir cang! – Hakha Cherry\nAtulio ah CNF le CDF vialte fonh tikah meithaltlai Chin pasaltha 10,000 (thonghra) leng kan dir cang!\nHmuhning_Cabia Nehsawhmi Miphun Sinak in Luatnak Lam By: Salai Ceu Bik Thawng\nKawl rallokap kan doh lioah kan lotaw in Rakhine AA tapung nih Paletwa le Rakhine ram kan Chin mipi pawl khuakhat ah pa pathum a tlawmbik AA lut dingin hramhram in an dawh cuahmah ko hna (Chinworld Media).\nCun Paletwa ram kan tlor thing le ruapum vialte an zuar dih hnik cang tiah kan theih. Zeitik tiang dah Chin miphun hi zomhtaih kan ton rih lai?Atulio ah CNF le CDF vialte fonh tikah meithaltlai Chin pasaltha 10,000 (thonghra) leng kan dir cang! Kawl rallokap hmanh kan hun doh taktak ahcun an i muai cawk hme maw.\nMinung 200 nawn an lu kan hloh hna taktak cun an condup ko cang hiteh. Aziah AA nih a kan nehsawh ngam rih lai maw?\nNemmam! Kawl rallokap lawng si loin anmah zong hi fim kan chimh hna an hau.\nRalkap 10,000 ti tikah “zeitindah kan cawm lai” tiah kan lungrethei hlah seh. Ralkap 5,000 cung neih hnu ahcun mipi sinah fund kawl len hau tuk ti lo i 10,000 cung neih lebang ahcun mah tein itodelh a si cang.\nUkmi ram (control territory) ngeih a si i cuka ahcun sipuazi a phunphun tuah a si cang. Acung i ralkap 10,000 cung nei pawl khi mipi sinah fundraising an tuah ti lo. Cho chuah khi a si cang.Laaknak The hakha Times\nA ngai ngai ti cun…Ralhrang ralkap pawl hi zangfak tuk an si ko,


Devotion Archives - Page 3 of 3 - VCBC\nAll Posts For - Devotion\nNA CAAN THA TEIN HMAN IZUAM\nAugust 11, 2020 Posted By: Pastor Ram Ceu Mang Devotion\nMinung a simi paohpoah caah hin caan nakin a sunglawi deuhmi a um lo. Caan ṭha kan ngeihmi kan hman sualnak nih ngaihchiatnak, sunghzatlaknak le a donghnak ah cun thihnak tiang a kan phak pi. A bik in zumtu a simi hna nangmah le keimah hrangah hin a biapi khun....\nJesuh Khrih chungah Sakmi Lung an si\nMinung kan nunnak ah a sunglawimi le man ngeimi ah kan ruahmi hna cu ṭha tein kan kilkawi hna i kan zohkhenh hna, cun kan upat hna. Kan khuaruahnak hna le kan lungthin hna cu kan ca hrangah a sunglawimi thil le minung cungah kan chiah dih. Harnak an ton...\nLungsau tein hngak ko hna u sih\nAugust 11, 2020 Posted By: Rev. Van Dawt Thawng Devotion\nJesuh cu a zultu hna he thawngtha chimnak ah khual an tlawn lio ah Bethani khua ah a um mi Mari le a u Martha nih bia an hei cah i “ Bawipa , na dawtmi na hawi kha a zaw”( Johan 11:3 ) an ti. Bawipa, na hawi kha...\nA liam cia kan nun hlun, I mawngh ter ti hna hlah u sih\nPathian he kan i pehtlaihnak ah kan ral ngan bik le donkhantu nganpi pakhat cu a liam cia kan nunnak, i mawngh ter hi a si. A liam cia kan nunnak , kan i mawnghter tikah i phuhrunnak, ralchiatnak nih hmunhma a lak i, biakinn kal duhnak lungthin le Pathian...\nPATHIAN NIH A HNGALH DIH\nAugust 10, 2020 Posted By: Pastor Van Hei Lian Devotion\nPATHIAN NIH A HNGALH DIH Midang nih kan sining taktak a kan theih le hngalh lai cu kan duh lo. Zeicahtiah tlinlonak le chanbaunak kan ngeih caah a si ko. Midang nih theih/hngalh lai phan mi thuhmi zia kan ngei cio ko. Midang nih hmuh lo nak ah kan tuahmi...\nPATHIAN NIH KAN BIA A NGAIH\n“Nan ka hal i ka sinah thla nan cam ahcun nan bia kan ngaih piak hna lai. “ Jeremiah 29:12 Babylon siangpahrang Nebuchadnezzar nih Judah mi hna le Jerusalem upa hna cu sal caah a tlaih hna i a ram ah a kalpi hna. Sal i tlaihmi hna le ramdang...\nZumtu Hna Thlacamnak\nAugust 9, 2020 Posted By: Rev. Japheth Lian Devotion\nLamkaltu Dal 12 chung i Khrihfabu thlacamnak in thazaang pek kan duh hna. Herod nih Khrihfabu chungin cheukhat kha a hrem hna i Jeim kha vainam in a thah. Peter cu thong ah a thlak caah Khrihfabu chungmi hna cu Peter caah fakpi in thla an cam. Thlacamnak nih Pathian...\n55-57 Lusher Road, Croydon, Victoria, 3136 Australia\n© 2022 VCBC. All Rights Reserved


Phungchimning—Mi sin Thawngṭha Phanhter awkah Lam a Phunphun Hmannak | Pathian Pennak\nPathian miphun nih mi tam khawh chung tam sin thawngṭha phanhter awkah phungchimning a phunphun an hman\n1, 2. (a) Mibupi sin phungchim awkah Jesuh nih zei lam dah a hman? (b) Zumhfekmi Khrih zultu hna nih zeitindah a nawl an i cawn, zeicah?\nMIBUPI cu rili kam i Jesuh pawngah an i pum, asinain Jesuh cu lawng cungah a kai i tlawmpal a hlatnak ah a kalter. Zeicah? Cutin a tuahmi nih a aw a thanter deuh lai caah mibupi nih a chimmi kha fiang deuh in an theih khawh lai ti kha a hngalh caah a si.—Marka 4:1, 2 rel.\n2 Pennak dirh a si caan hrawngah zumhfekmi Khrih zultu hna nih Jesuh nawl kha i cawn in mi tampi sinah Pennak thawngṭha a phanh nakhnga lam thar a phunphun an rak hman. Thil sining aa thlen i chanthar thilri pawl a chuah tikah Pathian miphun zong nih Siangpahrang lamhruainak tangah chan he aa tlakin phungchimning kha an thlen ve. Donghnak a rat hlanah mi tam khawh chung tam sinah thawngṭha phanhter kan duh. (Matt. 24:14) Khuazeika i a ummi an si hmanhah an sin thawngṭha phanhter awkah kan rak hmanmi lam cheukhat kha i ruah hna u sih. Kan i ruah lioah hlanlio chan ah thawngṭha karhter awkah rian a rak ṭuanmi hna i an zumhnak i zohchunh khawhning kha ruat.\nMi Tampi sin Thawngṭha Phanhternak\n3. Thanhca kan hmanmi nih biatak a ralchanhtu hna kha zeitindah an thin a hunter hna?\n3 Thanhca. Unaupa Russell le a hawile nih mi tampi sinah Pennak thawngṭha phanhter awkah 1879 thawkin Vennak Innsang kha an rak chuah. Asinain mi tam deuh sin i thawngṭha phanhter awkah Khrih nih 1914 hlan deuh ah thil sining kha rak thleng sehlaw a lo. 1903 thawkin thlennak a um thluahmah. Mah kum ah Pennsylvania i Protestant phungchimtu phu aiawhtu a simi Dr. E. L. Eaton nih Charles Taze Russell kha Baibal zumhnak kong i ruahceihṭi awkah a zuamcawh. Russell sin a cakuat ah Eaton nih hitin a ṭial: “Nangmah le keimah kan zumhnak aa dangmi biahalnak cheukhat kha mipi hmaiah i ruahceihṭi u sihlaw . . . mipi nih an duh ngai lai tiah ka ruah.” Russell le a hawile zong nih mah cu mi nih an duh ngai lai tiah an ruah ve caah an i ruahceihmi kong kha a min a thangmi thanhca (The Pittsburgh Gazette) ah chuah awkah an timhtuah. Mah an chuahmi capar cu mi nih an duh tuk i Russell nih Baibal biatak a fiantermi kha an uar tuk caah thanhca ah Russell phungchimmi kha zarh fatin an chuah. Mah tikah biatak a ralchanhtu hna an thin a hun laining khi ruathmanh.\n1914 a phanh tikah Russell phungchimmi kha thanhca 2,000 lengah chuah a si\n4, 5. Russell nih zei ziaza dah a langhter, rian a ngeimi unau pawl nih zeitindah a nawl an i cawn khawh?\n4 Tlawmpal a rauh hnuah a dang thanhca hna zong nih Russell phungchimmi kha chuah an duh ve. 1908 a phanh tikah phungchimnak hna cu “thanhca pa hleikhat ah hmaan tein” chuah a si tiah Vennak Innsang nih a ti. Asinain thanhca chuahnak kong a hngalmi unau pawl nih Bupi zung kha Pittsburgh in mi nih hngalh deuhmi khua ah na ṭhial ahcun Baibal hrambunhmi capar pawl kha thanhca tam deuh ah na chuah khawh lai tiah Russell kha ruahnak an cheuh. Mah ruahnak cheuhnak le a dang kong kha ṭha tein a tuaktan hnuah Russell nih zung kha 1909 ah New York, Brooklyn ah a ṭhial. Zei ṭhatnak dah a chuak? An i ṭhial hnu thla tlawmpal ah phungchimnak kha thanhca 400 hrawngah an hun chuah i a dang aa chap lengmang. Pennak dirh a si kum, 1914 a phanh tikah Russell phungchimmi le capar pawl kha thanhca 2,000 lengah holh phun pali in chuah a si cang.\n5 Mah kong in a biapimi zei thil dah kan i cawn khawh? Tuchan Pathian bupi ah rian a ngeimi hna nih Russell aa toidornak kha an i zohchunh awk a si. Zeitin in dah? A biapimi biakhiahnak an tuah tikah midang ruahnak cheuhnak kha ṭha tein an tuaktannak thawngin a si.—Phungthlukbia 15:22 rel.\n6. Thanhca ah chuahmi biatak capar nih mi pakhat kha zeitindah a nunning a thlenter?\n6 Thanhca ah chuahmi Pennak kong biatak capar hna nih mi kha an nunning a thlenter hna. (Heb. 4:12) Tahchunhnak ah, 1917 ah tipil a ingmi Ora Hetzel cu cu bantuk capar thawngin biatak a hngalmi mi tampi lakah aa tel ve. Hitin a chim: “Va ka ngeih hnuah Minnesota, Rochester khua ah a ummi ka nu kha ka va tlawng. Ka phanh tikah ka nu nih thanhca chungin capar pawl a rak ah len ko kha ka hmuh. Mah cu Russell phungchimmi an si. Mah capar pawl in a hngalhmi kong kha ka nu nih a ka chimh.” Ora nih a hngalhmi biatak kha a cohlan i mah hnu kum sawm ruk hrawng tiang Pathian Pennak kong zumhfek tein a thanhtu a hung si.\n7. Hruaitu hna nih thanhca hmannak kha zeicah an ruah ṭhan?\n7 1916 ah a cangmi a biapimi thil pahnih ruangah hruaitu hna nih thawngṭha karhternak ah thanhca an hmanmi kha an hun ruah ṭhan. A pakhatnak cu mah lioah a ummi Ralpi ruangah canamnak ah hmanmi thilri pawl a har cang caah a si. An tonmi harnak he aa tlaiin 1916 ah Britain i thanhca department nih hitin an chim: “Atu ah Phungchimmi kha thanhca 30 leng lawngah chuah a si cang. Catlap man cu a kai tuk caah tlawmpal ah mahnak hmanhin tampi ṭhumh a si rih men lai.” A pahnihnak cu 1916, October 31 ah Unaupa Russell a thih caah a si. 1916, December 15, Vennak Innsang ah hitin an thanh: “Atu ah Unaupa Russell nih a kan thihtak cang caah [thanhca ah] phungchimnak kha kan chuah ti lai lo.” Mah phungchimning cu a dong cang nain a dang phungchimning a simi “Sernak kong Hmanthlak Drama” ti bantuk cu hlawh a tling tuk ṭhiamṭhiam ko.\n8. “Sernak kong Hmanthlak Drama” chuahnak ah zei hna dah aa tel?\n8 Hmanthlak hmuhsaknak. Russell le a hawile cu “Sernak kong Hmanthlak Drama” chuah awkah kum thum hrawng an rau i 1914 ah an chuah khawh. (Ptb. 21:5) Mah Drama cu a cawlmi hmanthlak, awkhumhmi le a rong thuhmi thlalang slide pawl piahṭimi a si. Baibal tuanbia pawl hmanthlak khawh awkah mi a za hrawng nih an piah i saram hmanh an i tel. 1913 i report ah hitin kan hmuh: “Mah Drama chung i Noah tuanbia kha hmanthlak awkah saram dum nganpi i saram an tam biknak hmun kha an hman.” London, New York, Paris le Philadelphia khua i zuk suaitu hna nih mah drama i hmanmi thlalang slide pakhat cio cungah an kut in zuk an suai.\n9. “Hmanthlak Drama” chuahnak caah zeicah mah tlukin a caan le tangka tampi an hman?\n9 “Hmanthlak Drama” chuah awkah zeicah mah tlukin a caan le tangka tampi an hman? 1913 i civui hna ah an tuahmi biakhiahnak ah hitin kan hmuh: “Mipi an lungthin sersiam awkah American thanhca hna nih muiṭawn le hmanthlak pawl an hmanmi cu a hlawh a tling tuk. Mah lengah a cawlmi hmanthlak nih a kong kha lam a phunphun in a langhter khawh i mi nih an duh tuk. Mah nih a cawlmi hmanthlak chuah cu a phu tuk ti a langhter. Cucaah thawngṭha chimtu le cawnpiaktu hna caah a cawlmi hmanthlak le slide pawl chuah cu hmual a ngeimi le a ṭhami a si ti kha kan zumh i chuahnak ah kan lungthin kan pek.”\nA Cung: “Hmanthlak Drama” piahnak khaan; A Tang: “Hmanthlak Drama” ah hmanmi thlalang slide pawl\n10. “Hmanthlak Drama” kha zeitluk kau in dah an piah?\n10 1914 chungah “Hmanthlak Drama” kha khua 80 ah nifate an piah. United States le Canada ah a zohmi hi mi nuai riat hrawng an si. Mah kum chungah “Hmanthlak Drama” kha Australia, Britain, Denmark, Finland, Germany, New Zealand, Norway, Sweden le Switzerland zongah an piah. “Hmanthlak Drama” kha khua hme deuh i piah awkah baisakup aa tel lomi in an chuah ṭhan. Mah cu “Eureka Drama” tiah ti a si i chuahnak ah a dihmi a tlawm deuh lengah phorh awk zongah a fawi deuh. 1916 a phanh tikah “Hmanthlak Drama” asiloah “Eureka Drama” kha Armenia, France, German, Greek, Italy, Poland, Spain, Sweden le holh dangdang in an leh cang.\n1914 chungah “Hmanthlak Drama” kha drama piahnak inn ah an piah i mi an khat zungzal\n11, 12. “Hmanthlak Drama” nih mino pa pakhat kha zei ṭhatnak dah a pek, mah pa nih zei zohchunhawk dah a chiah?\n11 France holh in lehmi “Hmanthlak Drama” nih kum 18 a simi Sharles Rona kha a lung a suk tuk. Hitin a chim: “Mah kha kan umnak France, Alsace peng, Colmar khua ah an piah. Drama a thawknak in Baibal biatak fiang tein an langhtermi nih ka lung a ka suk tuk.”\n12 Mah ruangah Sharles cu tipil a ing i 1922 ah caantling rian a hun ṭuan. A hmuh hmasa bikmi rian cu France ah “Hmanthlak Drama” piahnak i bawmh kha a si. A rian he aa tlaiin Sharles nih hitin a chim: “Tingtang tum, tangka tlaih le cauk tlaih ti bantuk rian tampi pek ka si. Program thawk hlanah aa pummi kha dai tein um awk chimh ding rian zong ka hmu. Dinh caan ah aa pummi kha cauk kan phawt hna. Khoika lei phawt ding tiin unau pawl kha hmunhma kan pek hna. Unau pakhat cio nih cauk kha khat lak in an i put i an hmunhma i mikip kha an pek hna. Hall luhnak zongah cauk khat lak in chiahmi cabuai pawl a um.” 1925 ah Sharles cu New York, Brooklyn Bethel i rian ṭuan awkah an sawm. Cuka ah dirhkami radio thawngthanhnak WBBR ah awdawh tumnak kha tlangtlak awkah rian an pek. Unaupa Sharles kong kan ruah tikah ‘Kei tah Pennak thawngṭha karhter awkah pek ka simi zei rian paoh lungtho tein ka cohlang maw?’ tiah kan i hal awk a si.—Isaiah 6:8 rel.\n13, 14. Thawngṭha karhternak ah radio cu zeitindah hman a si? (“ WBBR PROGRAM” le “ Philh khawh Lomi Civui” timi rinli kulh zong zoh.)\n13 Radio. 1920 hnuah “Hmanthlak Drama” hmannak cu a ṭumchuk, asinain Pennak kong thawngṭha karhternak ah radio cu a ṭha ngaimi lam a hung si. 1922, April 16 ah Unaupa Rutherford nih Pennsylvania, Philadelphia i Drama Piahnak Inn in a voikhatnak radio in phung a chim. “Atu a Nungmi Nuai tampi cu An Thi bal ti Lai Lo” timi a phungchimnak kha mi 50,000 hrawng nih an ngaih. 1923 ah civui phungchimmi cheukhat kha radio in a voikhatnak an thanh. A lenglei i radio thawngthanhnak hmun lawng hman loin kanmah tein thawngthanhnak hmun sak ah a ṭha lai tiah hruaitu pawl nih bia an khiah. Cuticun New York, Staten Tikulh ah an sak i WBBR tiah min an pek. 1924, February 24 ah a voikhatnak thawng an thanh.\n1922 ah radio in an thanhmi “Atu a Nungmi Nuai tampi cu An Thi bal ti Lai Lo” timi phungchimnak kha mi 50,000 hrawng nih an ngaih\n14 WBBR an hmannak a ruang kha 1924, December 1, Vennak Innsang nih hitin a fianter: “Biatak karhternak ah kan hman balmi lam vialte lakah radio hi a dihmi a tlawm bikmi le hmual a ngei bikmi a si tiah kan zumh.” Hitin a ti chap: “Bawipa nih biatak karhternak caah a dang thawngthanhnak hmun sak a herh tiah a hmuh ahcun amah nih aa tlakmi lam in saknak tangka a kan pek ko lai.” (Salm 127:1) 1926 a phanh tikah Jehovah miphun nih radio thawngthanhnak hmun paruk an ngei cang. Pahnih cu United States ah a um, mah cu New York i WBBR le Chicago pawng i WORD an si. A dang pali cu Canada ram i Alberta, British Columbia, Ontario le Saskatchewan ah an um.\nWBBR in Baibal phungchimnak le ringawn pawl an thanh. Cun “Vawlei Thil Sining Zohnak” ti bantuk program zong a um. Mah caah thawngthanhnak department ah a ṭuanmi unaupa hna nih vawleicung pumpi thawngpang thanhnak zung in thawngpang pawl kha an khawmh. A dang program pakhat cu “Mino Phungchimtu nih Biabal kong a Chim” timi a si. A dang pakhat cu “Chungkhar Baibal Cawn Caan” timi a si. Mah ah unau pawl nih chungkhar Baibal cawnning kha an hmuhsak. WBBR in Baibal drama pawl an thanh lengah nai ah Jehovah miphun pawl nih biaceihnak zung i an tonmi zong kha an hmuhsak ṭhan. Mah nih biaknaklei hruaitu pawl cu ralchanhnak a chuahter chintu an sinak le biaceihtu pawl i an dinlonak kha a langhter.\n15, 16. (a) Radio in thawng kan thanhmi kha Canada i biaknaklei hruaitu hna nih zeitindah an lehrulh? (b) Radio in thawngthanhnak le innkhat hnu innkhat phungchimnak cu zeitindah an i bawmh?\n15 Cutin Baibal biatak karhter a simi kha Khrihfaram i hruaitu hna nih hmu loin an um lo. Canada, Saskatchewan i radio thawngthanhnak rian kong a hngalmi Unaupa Albert Hofman nih hitin a chim: “Baibal Siangngakchia hna [Jehovah Tehte Hna kha cutin an rak auh hna] kha mi nih an hngalh chin lengmang hna. Biaknaklei hruaitu hna nih cozah kha an hnek hna caah Baibal Siangngakchia hna ta a simi thawngthanhnak hmun dihlak i laisen an lakpiak hna caan, 1928 tiang ṭha tein tehte an khaan khawh.”\n16 Canada ah bupi ta a simi radio thawngthanhnak hmun pawl cu hman khawh a si ti lo nain a lenglei i radio thawngthanhnak hmun hna in Baibal phungchimnak hna kha an thanh rih. (Matt. 10:23) Mah rian hmual a ngeih chin nakhnga Vennak Innsang le Sui Chan (atu ah I Hlau! tiah auh a si) ah Baibal biatak thanhnak ah hmanmi a lenglei i radio thawngthanhnak hmun hna kha an ṭial. Thawngthanhtu hna nih innkhat hnu innkhat an kal tikah mi kha an umnak hmun i thawngthanhnak in an thanhmi phungchimmi kha ngaih awkah an forh hna. Zei ṭhatnak dah a chuak? 1931, January thla chuahmi Bulletin (atu ah Kannih Pennak Rianṭuannak tiah auh a si) nih hitin a ti: “Radio in thawngthanhnak rian cu innkhat hnu innkhat phung a chimmi unau pawl caah thazaang petu taktak a si. Radio in Unaupa Rutherford phungchimmi a ngai cangmi hna nih kan chimmi thawngṭha kha ṭha tein an ngaih i cauk zong an cohlan colh tiah zung ah report a ra lengmang.” Radio in thawngthanhnak le innkhat hnu innkhat phungchimnak cu “Bawipa bupi nih an hmanmi a biapi bikmi phungchimning pahnih” a si tiah Bulletin nih a ti.\nPhilh Khawh Lomi Civui\n1931 ah unau pawl nih radio in thawng an thanhmi cu mah lio caan ah a kau bikmi thawngthanhnak a si. Mah kum July 24-30 tiang U.S.A., Ohio, Columbus ah tuahmi philh khawh lomi civui phungchimnak cheukhat kha Australia, Canada, Europe le United States ah a ummi radio thawngthanhnak 450 lengin an thanh. Mah civui ah Jehovah Tehte Hna timi min kan rak i lak.\n17, 18. Thil sining cu aa thleng nain radio cu zeitindah a biapimi a si rih?\n17 1930 hnuah a lenglei i radio thawngthanhnak hmun kan hmanmi kha an kan ralchanh ṭhan. Cucaah 1937 a dihlei ah Jehovah miphun nih thil sining he aa tlakin thlennak an tuah. A lenglei i radio in thawngthanhnak kha an ngol i innkhat hnu innkhat phungchimnak kha hlan nakin biapi ah an hun chiah. * Asinain vawlei kikiang deuh asiloah phungchim a harnak hmun i a ummi hna sin Pennak kong thawngṭha phanhternak ah radio cu a biapimi a si rih ko. Tahchunhnak ah, Germany, Nitlak Berlin i thawngthanhnak hmun in Baibal phungchimnak kha 1951 in 1991 tiang an thanh, cucaah Nichuah Germany tiah rak auhmi hmun i a ummi hna nih Pennak kong kha an theih khawh. 1961 in mah hnu kum 30 leng tiang Thlanglei America, Suriname i cozah ta a simi radio thawngthanhnak in Baibal biatak kha zarhkhat ah minit 15 an thanh. 1969 in 1977 tiang “Baibal hi a Dihlak in a Ṭhahnem” timi biatlangpi in awkhumhmi a kong 350 leng an chuah. Mah kha United States i peng 48 ah radio thawngthanhnak hmun 291 in an thanh. 1996 ah Thlanglei Pacific, Samoa Tikulh i khualipi a simi Apia ah “Baibal kong Na Halmi Lehnak” timi kong kha radio in zarh fatin an thanh.\n18 Kumzabu 20nak a dih lai hrawngah radio cu thawngṭha karhternak ah a biapi in hmanmi a si ti lo. Asinain kan ruah khawh leng tiangin mi tampi sin thawngṭha a phanhtermi a dang thil a chuak ṭhan.\n19, 20. Jehovah miphun nih zeicah jw.org kha an tuah, mah cu zeitlukin dah hmual a ngeih? (“ JW.ORG” timi rinli kulh zong zoh.)\n19 Internet. 2013 ah mi nuai 2700 leng nih Internet an hman, mah cu vawleicung mi 100 ah 40 tluk a si. Hlathlainak an tuahmi ah mi nuai 2000 hrawng nih smartphone asiloah tablet ti bantukin Internet kha an hman tiah an hmuh. Vawleicung pumpi ah cutin a hmangmi an tam chin thluahmah. Atu lioah cu bantuk thilri in Internet hmannak cu Africa ah a tam bik i mi nuai 90 leng nih an hman. Cu bantuk ṭhanchonak nih mi tampi thawng an theihning kha a thlenter.\n20 Jehovah miphun nih mi tampi sin thawngṭha a phanhter khomi Internet kha 1997 in an hun hman ve. 2013 ah jw.org Web site ah holh phun 300 hrawngin zoh khawh a si i Baibal kong kha holh phun 520 lengin download tuah khawh a si. Nifatin mah Web site ah a lutmi cu 750,000 leng an si. Video pawl kha an zoh lengah thla fatin cauk nuai 3 leng, mekazin nuai 4 le awkhumhmi nuai 22 kha download an tuah.\n21. Sena kong in zeidah kan hngalh khawh?\n21 Web site cu Pathian Pennak kong thawngṭha karhternak ah hmual a ngei tukmi a si. Phungchim rian khenkham a sinak hmun hmanhah thawngṭha a phanhter. Tahchunhnak ah, 2013 a thawklei ah Sena timi pa nih jw.org Web site kha a zoh hnuah United States ah a ummi zungpi ah phone a chawnh hna i Baibal kong kha a hal hna. Cutin phone a chawnhmi hna cu zeicah aa phundang ngaimi a si? Sena cu Muslim a si i Jehovah Tehte Hna rianṭuannak fakpi in khenkham a sinak ram i khuate ah a ummi a si. Cutin phone a chawnh hna caah United States ah a ummi unaupa pakhat he zarhkhat ah voihnih Baibal cawnṭi awkah an timhpiak. Internet i muihmuh khawhmi kha hmangin Baibal an cawng.\nTHLA FATIN DOWNLOAD AN TUAHMI:\nVideo tawi tete nuai 3, cauk nuai 3, mekazin nuai 4 le awkhumhmi nuai 22 hrawng\nNifatin jw.org ah a lutmi cu 750,000 leng an si\nA UMMI HOLH:\nHolh phun 300 lengin zoh khawh a si\nHolh phun 520 lengin download tuah khawh a si\n2013 ah cazin lakmi a si\nMi Pakhat cio Cawnpiaknak\n22, 23. (a) Mi tampi sin thawngṭha phanhternak ah hmanmi lam hna nih innkhat hnu innkhat phungchimnak kha a airolh maw? (b) Kan i zuamnak kha Siangpahrang nih zeitindah thluachuah a pek?\n22 Mi tampi sin thawngṭha phanhternak ah kan hmanmi thanhca, “Hmanthlak Drama,” radio le Web site ti bantuk cu innkhat hnu innkhat phungchimnak airolh awkah a si lo. Zeicah? Jehovah miphun nih Jesuh tuahmi kha kan i cawn caah a si. Jesuh nih mibupi a cawnpiak hna lawng si loin mi pakhat cio zong kha a bawmh hna. (Luka 19:1-5) A zultu zong cutin tuah ve awkah a cawnpiak hna i zei kong dah chim awk a si kha a chimh hna. (Luka 10:1, 8-11 rel.) Ṭhen 6nak ah kan rak i ruah cang bantukin hruaitu hna nih Jehovah salle pakhat cio kha hmaitonh in mi cawnpiak awkah an forh zungzal hna.—Lam. 5:42; 20:20.\n23 Pennak dirh a si in kum 100 a rauh tikah nuai 8 dengmang a simi thawngthanhtu hna nih Pathian tinhmi kong kha lungtho tein mi an chimh hna. Pennak thanh awkah kan rak hmanmi lam hna kha Siangpahrang nih thluachuah a pek ti cu a fiang ko. Mah lengah phun kip, ram kip le holh kip a hmangmi sin thawngṭha phanhter awkah kan herhmi hriamnam zong Siangpahrang nih a kan timhpiak. Mah kong kha a hnu ṭhen ah kan i ruah hna lai.—Biat. 14:6.\n^ cat. 17 1957 ah hruaitu hna nih New York i a hmanung bik radio thawngthanhnak WBBR kha khar awkah bia an khiah.\nThanhca, hmanthlak hmuhsaknak, radio le Internet kan hmannak he aa tlaiin zeinihdah Pennak cu na caah a um taktakmi a siter?\nInnkhat hnu innkhat phungchimnak kha zeicah biapi ah kan chiah?\nMI TAMPI SIN THAWNGṬHA PHANHTER AWKAH HMANMI LAM CHEUKHAT\n“Sernak kong Hmanthlak Drama” *\nLoudspeaker bunhmi mawṭaw\nKhuapi i mi tamnak ah phungchimnak\n(Kum cu mah lam hman hram an thawk caan a si)\n^ cat. 79 “Hmanthlak Drama” ah baisakup tlawmpal aa tel.


TEDIM KHA ZRO AH I FUN HNASEH, FALAM KHA CNDF AH UM VIAR HNA SEH – The Chinlung Post\nKan nau le Generations Z thawng le kaupi in Khua a ruat khomi, generation Z he, hmun khat ah a kalti khomi hna hruaitu thawng in “Federal State of Chinland” tiah thantaar bunh ding ni caan cu kan naih cuahmah cang. Pathian nih a sermi “Freedom” hi hmasa ahcun a lak/ free in pek kan si ko nain minung lei chambau ruang ah kan rak sungh caah, second time ahcun, “free” a si ti lo.\nCucaah, minung kan thlarau freedom hmuhnak caah, a fapa Jesuh nunnak a pek bantuk in, vawlei khuasaknak ah freedom hmuh ding ahhin nunnak chap a herhnak a tam. Cucah, Chinland freedom caah Chin mino tampi nih an nunnak an pek cang caah, Chinland freedom cu a ra cuahmah cang. Cuba le Vietnam hna nih ral an teinak cu, “Guerrilla tactics” in a si.\nMAH/ SAC ralhrang hi “Guerrilla tactics” in tei an fawi bik lai. Cucaah, networking strategy ka ti lengmangmi biapi taktak a si ko. Cucaah, Chin state ah township a ummi kip ahhin Chin Defense Force an dirh cio a biapi tuk. Tedim kha ZRO ah ifun hna seh. Falam kha CNDF ah um viar hna seh. HK le TT hi Chin Defense Force ah um viar ve hna seh.\nMandate, Kanplet, Palewah tbk ei zong ah defense force kha um cio hna sehlaw, an umnak hmun cio ah Ralkap kha , “Guerrilla tactics” an rak phawmh cio hna ahcun, Chin State ah Ralkap cu an ci hmih colh an si ko lai. Township kip ah Chin Defense Force a dirmi vialte phu hna hi, CNF/A nih guide pe hna seh. SAC ralhrang hi Moral in an der tuk lio a si. An ral a chiat tuk lio a si.\nCucaah, fakpi in Chin Sate chung Mino, chak le Tlang an von colh cio tik ahcun, zamnak hrim an iting te lai lo. Meithal puah loin tlaih colh ding zong an tawr te lai. Kanmah le township cio, Khuapi cio ah Chin mino nih an control khawh ahcun, Chin State cu, Federal State ah phuan colh khawh a si cang lai i, caan karlak Chin Cozah, ICNCC nih uknak an von lak colh lai i, Ralhrang dotu , Chin Defence a force vialte hna hi, Chinland Cozah tang ah a ummi, Chin Federal Army ah an icang colh viar ve ko lai.\nCucaah, MAH/ SAC ralhrang teinak caah, kengkip in Defense force an dirh i a ttha tuk i, mahle township cio in thazaang pek ding an si. Tulio bantuk caan ahcun, “interpersonal skills” midang he riantuanti thiamnak hi a biapi tuk i, cun, “antisocial” hi kaltak/ hrial a herh tuk lio caan a si caah, fiang deuh in ka von thai tthan. Credit: Zasang Cinzah


US VICE PRESIDENT CA CU A DIRHMUN A FIANG KO CANG HIH – The Chinlung Post\nUS VICE PRESIDENT CA CU A DIRHMUN A FIANG KO CANG HIH\nOctober 2, 2020 admin Knowledge 0\nApoi ngaingai tulio thimnak tuah lai ah hi bantuk thawngpang vun theih cu tampi ruah dingmi khi a um ngaingai. Aruang cu zeican dah Trump dirhmun asi lai timi hi ruah awk ngaingai cu asi. US President Donald Trump le a nupi cu zawtnak coronavirus an ngei taktak cang. President Donald Trump le a nupi Melania Trump cu an i check tik ah result a chuak i, Covid zawtnak an ngei timi hmuhchuah asi cang.\nMah kongah President Donald Trump nih a timi keimah le ka nupi cu positive kan si cang i, kan i erhkhumh cang. Araoh hlan ah kan dam colh ko lai, Hi zawtnak thlichia hi Kan tei colh ko lai tiah thanhnak atuah.Donald Trump a sibawi nih a timi cu Trump le a nupi hna cu an ngandamnak attha i, tluangte in President nih a rian zong a pehzulh ko lai tihi ka zumh ko tiah a chim.\nHi konghe pehtlaiin thanhnak an tuah hlan ah Trump nih Fox News sin ah a chimmi cu kan i test mi result kan hngah cuahmah lio asi tiah thanhnak atuah tlawmpal ah atu bangin a result hi a vun chuah asi.Hi konghe pehtlaiin US phunghrampi US constitution ning ahcun President nih rian attuan khawh lo asi ahcun Senate President sin ah theihternak atuah lai ti asi.\nAtu Senate President asimi Sen, Chuck Grassley nih Vice PRESIDENT Mike Pence cu Acting President caah athim lai i Vice president caah House Speaker Nancy Pelosi hi thim asi lai tiah phunghram he pehtlaiin kalpi asi lai. Trump te zawtnak an ngeihnak konghe pehtlaiin zawtnak an ngeihnak a ruang bik cu US President Trump a senior Advisers lakah abiapi taktak mi le WHite House ah caan saubik rian attuanmi Hope Hicks cu zawtnak angeih caah a chawnh hna lai tiah langhter.\nHope Hinks hi Trump a zul lengmang mi zong asi. Cun Trump sin Copter zongah a cuang ve mi a sipin ah Air Force One vanlong zongah aa cit ttimi zong an si i, Trump kal umnak paoh ah akal peng vemi asi. Rian biatak tein a ttuanmi asi i, atu ah zawtnak covid nih a vun tlak tik ah hin apoi ngaingai.Keimah le ka nupi zong zawtnak check kan si i, a result kan hngah lio asi. Kan i erh lai maw erh lai lo timi zong theih asi lo tiah Trump nih a rak chim.\nHope Hicks cu Trump le Biden biaelnak an ngeih hnu ah Fox News Sean Hannity Show ah interview angei i, cunak cun zawtnak hi angeimi asi tiah Trump nih a chim. Atu bantuk in Trump hnuzultu chungah abiapi ngaimi zawtnak avun ngeih tikah hin a voihnihnak debate zong siseh campaign rally tampi tuah dingmi zong a donh khanh khawhmi asi cang tiah an chim.\nUDP Party Lutlai Pakhat Cu Thong Zaam Mi A Si Tiah Tlaih A Si\nKEIMAH AI TIMI NIH CUN RAK ZOH CIO KO UH AFIANG BAK HIH


Kawlram Thimnak ah $10,000 Tiang In Betting A Ngamh Mi Salai Pa Thawng le Joseph Sui Uk Lian – Onlinenungak\nKawlram Thimnak ah $10,000 Tiang In Betting A Ngamh Mi Salai Pa Thawng le Joseph Sui Uk Lian\nA tu hi Kawlram thimnak ni a hungphan taktak cang. Thantlang in NLD party in aa cuh mi Pu Chan Ham PM a tlin ahcun pa Thawng $10,000 a liam lai. A sinain Chan Ham nih teinak a hmuh lo ahcun Joseph Sui Uk Lian nih $10,000 a liam ve lai. An mah pahnih biaruahnak zong a tanglei ah kan van thil chih. Chin Broadcasting Network\nThawngpang dang relchap <<<<< Khual A Tlawn Ding Ruangah A Nupi Chiattha Cu Kaw ( Superglue) In A Senghpiak I zumhlo nak ruangah thil poi a chuak kho, cun zumhlo ding zongin umve lo ding.Kenya patling Dennis Mumo (kum 36) nih a pomliao mi a nupi cu a zum lo, a um lo chungah pa dang he a umtti ṭheu lai ti zumnak a neih ruangah khual a tlawn hlanah a nupi chiattha cu kaw (superglue) in pit lak in a sengh piak. A nupi cu zun zung kholo in a um a buai tuk cang caah sizung ah a kal, Doctor nih a thlopbul hnu ah thil sining pawl a chimh.Kutui Courthouse nih an nupi in an auh hna i biahal nak an neih hna. Dennis Mumo nih, a nupi cu “rianṭuan ding i ka vahchuah kar ph ah pa danghe an umtti peng ruangah ka tthen kho fawn lo i kan nupa nun humhim nak ah tiin a zahmawh cu ka ka senghpiak” tiin a chim i police pawl zong an an khuaruah a har tuk. “Pa 4 hrawng a kop tawn ti cu a facebook messages in ka theih, an i chonhnak ca a dihlak ten ka rel thlu. pa a chonhnak hna cu a mak kho tuk a taklawng hmanthlak hna a kuat hna i hmaizarh ah nuam takin kan umtti lai ti bantuk ca a kuat mi hna zong ka rel dih” tiin Court hmaiah a chim. Dennis Mumo cu nupi le nehsawh case in police nih an tleih i a nupi zong va cung paduh case a kongkau an dothlat cuahmah liao a si.


Lobak Si Cang Lai !PSG Nih An Ii Bochanh Taktak Mi Neymar Cu Ni 12 Quarantine Kho Men – Chuncha News\nZahan UEFA champions league semi-final chuih mi ah khan PSG Nih leopzing cu 3-0 in an tei hna caah PSG cu final an lut cang. Zahan Semi-final an chuih dih ahkhan PSG nih an I bochanh taktak mi Neymer le Leipzig defender Marcel Halstenberg cu an angki an I thleng ruangah neymar cu UCL final chuih kho lo dirhmun ah aum lio asi.\nTu lio zawtnak covid_19 ruangah UEFA nih phung a ser mi ahcun bawlawng chuih dih ah a hlan ii player pawl nih an angki an I thleng ton mi kha atu ahcun a ngah lailoh tiah phung aser. Cu phung cu Nizaan ah Neymer nih a zul lo ruangah Neymer cu UCL ah chuih kho lo in hremh asi pingah Ni 12 chung Quarantine ah an chiah kho men. Neymar cun ahhin biatak in action an lak asi ahcun Neymer cu UCL ah a chuih lo kho men mi asi .\nZahan leipzig he an chuih ahkhan Neymar nih a goal lo nain a cawlcanh a that lawng silo in Ateam caah player a herhtuk asi .Neymar hi champions league final ahhin a chuih kho te lai maw ti hi fiang tein theih kkho asi loh,Chuih khawh lo sual zong aphak te kho.


Chin State Municipal Chairman U Soe Htet nih AA pawl cu fakpi in a phomh cang hna; AA pawl nih zeitindah an leh te lai?\nBia halnak a tam ngai, zia mah bantuk in kan ral a si lomi nih Chinmi cungah thil an tuah? Zia mah bantuk in Chinmi ralzam a bomhtu cungah harnak le thil tha lo an tuah peng? Kawl ralkap kan si lo ti an theih bu in zia meithal in an kan kah lengmang ko?\nBe the first to comment on "Chin State Municipal Chairman U Soe Htet nih AA pawl cu fakpi in a phomh cang hna; AA pawl nih zeitindah an leh te lai?"


Gangaw Ralhrangbu Motor Pathum In A Rak Ra Mu An Mah Kamh Mi Bomb An I Lamh — Salai Ephraim Thawngpang\nTuchun Pale in Gangaw lei ah a rak ra mi ralhrangbu motor pathum hna cu Tihnung taktak mi landmine bomb an i lamh caah an thi dih tiah theih a si.hi kongeh pehtlai in Khit Thit Media nih a chim nak ah cun hi ralhrangbu hna hi june 25 tu zingah khan Pale-Gangaw Road ah ralhrang tam taktak an thi tiah a chim.\nCun Sagaing Region, Pale Township ,Pearl Township Police Station nih a chim nak ah cun tuzing ah ralhrang bu motor pathum nih landmine bomb ai lamh mi hna hi an dih lak in maw an thih,zeitindah thil a can ning ti kha fiangin kan theih kho lo na in mi tam u cu thih dawh an si tiah a chim.\nAmhbelte a tutan Gangaw lei in a ra mi ralhrangbu motor 3 hna hi khua zei ralhrangbu dah an si ti mi a langhter lo pin ah khua zei lei kal dingdah an si ti mi le mithi an reng le sinak zei hmanh a chim phuang duh rih lo.an i lamh mi landmine bomb zong hi PDF kamh mi si lo in an mah ralhrangbu kamh mi an i lamh mi si dawh a si tiah Khit Thit Media nih a chim.\nNizan june 24.6.2021 ni cu Kalaymyo mipi kan t’ah ni ah a cang! nidang chim lo tuchun nikhat chung lawngah Kalaymyo khuapi chung Khrihfa mi hna kan i phum tam cem ni a si.tuchun ah Khrihfa bak lawng kan phum mi hna hi minung 23 an si i,cu chungah can tling tein Pathian rian a t’uantu Pastor’s minung pathum 3 an i tel tiah kan theih.mithi mi hna hi ralhrang kut le Covid in a thi mi an si hna.\nTagged Gangaw Ralhrangbu Motor Pathum In A Rak Ra Mu An Mah Kamh Mi Bomb An I Lamh\nNizan Kalaymyo Khrihfa Mithi Dir Hmun Cu Thawngpang Cu Ngaichia Hhringhran Ko Mu →\n← Chin Ramkulh Hakha Le Falam Um Ralhrangbu Kul Le Ruk Sin Ah Pulrai Hmuh A Si


Ralrin Pek Nak Thawng- Thantlang Um Mi Hna Caah – Chintanbo\nOctober 8, 2021 admin THAWNGPANG 0\nCaankarlak chung cu Thantlang khua mi nih khuachung luh lo in um rih hna usih!\nKan chuah dih lawlaw caah humhimnak caah caankarlak te cu lut rih lo in um hna usih, khuachung luh ding in herhhai a ngei mi nih CDF-Thantlang i tuanvo ngei mi theihter ta ding in kan in theihter hna.\nCrd. Thantlang Revolutionary Campaigner\nLai kokek si te in khuh cumpi thawphih (Asthma) ti bantuk fawi te in dam khawh ning. Khuh cumpi cu kan theih cio bantuk in a dam ahar ngai tawn.\nSautuk kan khuh cang ah cun kan thaadih thaw lak zong kan i har ngai cang. Phaisa tampi dih len hau lo te in Fawi te in hi te hi rak tuah ve hmanh na dam hrimhrim lai. Atuah ning a tang lei ah ka lakter lai.\nUS Lower House ah SAC fak khun in dantat khawh nakding upadi


Thazaang Pek Dingmi Le Doh Dingmi – Hakha Cherry\nHawile hna, Social Media ah pumpak hmanthlak tar ruang le Kawlram kong share lo ruang ah i soinak le i dohnak hi cu ngol cang hna usih. Pumpak hmanthlak an tar ruang le Kawlram kong an share lo ruang ah Kawlram i a cang cuahmahmi zei ah an rel lo tinak a si lo.\nCDM a tuahmi hna ca i tangka thawhnak mincazin tete zoh tikah Social Media ah Kawlram kong a share lo nain tangka thawh a rak tthawngmi an tamtuk. Cu bantukin Kawlram kong tampi a share nain bawmhnak a thawh ve lomi an rak tam tuk ve. A share i a thawh bak fawnmi, a share lo i a thawh bak hlei lomi zong an um tthiam. A dai ngai tiah kan ruahmi hna zong ralkap pawl Facebook account, page le group pawl report tuah a rak tthawngmi zong an tampi fawn. Langhter duhmi cu lenglei in a rak cawlcangmi tampi an um i, chunglei in a rak cawlcangmi tampi an um ve.\nCun pakhat, kan thluak ah kan i chiah cio ding a biapi ngaimi cu a ruang tampi ruang ah zeitik hmanh ah zapi kan thazaang aa tluk dih kho lai lo. Lungthin lei ngandam lonak ruang ah asi kho. An theihhngalhmi a tlawm ruang le Kawlram tthang an si lo ruangah a si kho (etc). Cucaah kanmah tlukin a cawlcang lomi kha soi, thangchiat le doh siloin an cawlcangh khawh deuh nakhnga tu thazaang pek le forhfial hi i zuam hna usih. Zumh awk a tlakmi information zong tampi in i pe hna usih. Ralkap a doh ttimi karlak ah i soinak, i thangchiatnak le i dohnak nih tthathnemnak a chuahpi lo. I lungrual lonak, i ttheknak le derthawmnak tu a chuahpi.\nAtu lio ahcun ralkap le anmah lei i a ttangmi hna hi 100 ah 100 doh hna usihlaw, kanmah le kanmah karlak tu ahcun thazaang i pe in i forhfial hna usih. Pathian ni lawmhnak nan cungah um ko seh. Credit-Roro Fambawl


Swebo Ah Kahdohnak A Chuak, YuaSoe Khua Cu Ralhrang Nih Mei In An Khangh – Onlinenungak\nSagaing ramṭhen, Swebo peng ah nihin ralhrang le mizapi vengtu ralkap phu karlak ah kahdohnak a chuak. Ralhrang 10 an thi i Yua Soe( ရွာစိုး) khua cu ralhrang nih khua ning pi in mei an duah. Pum tlamtling lo tel in khua mi 2 ralhrang nih an kahthah hna tiah theih a si. Sagaing ramṭhen, Swebo peng, Yua Soe (ရွာစိုး) khuachung ah ralhrang le PyoSawHtee a bawm mi phu thazaang 200 hrawng nih hriamngan in voi 5 hrawng an kah hna.\nNihin January 24 , zinglei suimilam 8:00 hrawng ah khuachung lut in sualnak ngei lo minung 2 cu an tlaih hna i pum tlamtling lo tel in minung 2 an kahthah hna. Yua Soe khua cu an khua ning in an khangh caah khua mi hna cu an zaam dih, tiah theih a si.\n“An hmuh mi pohpoh cu an tlaih hna; minung 70 hrawng an tlaih hna. Khuachung cu an luh in khua mi 2 an kahthah hnu ah khua cu mei in an khangh,” tiah khua mi pakhat nih a chim. “An thah mi pahnih hna min cu Ko Mg Ngeo (ကို‌မောငျညို)le Ko Nga Nua (ကို ငနှား) an si i, Ko Nga Nua(ကို ငနှား) cu pum tlamtling lo a si. A dang an tlaih mi cheukhat hna cu ralhrang pawl nih khua ningpi in kan khangh lai, tiah an chimh dih hna hnu ah an thlah than hna,” tiah khua mi hna nih an chim rih.\n“Tlaih a tongmi hna cu ralhrang pawl nih nan khua hi mei in kan duah dih lai caah suimilam 1 chung ah nan herhmi i laak ulaw va zaam u, tiah an ti hna. Zei hmanh an la huaha manh lo. Cheukhat cu zei hmanh laak lo bak in a zaam mi hna zong an um,” tiah khua mi pakhat nih cun a chim.\nRalhrang pawl cu Yua Soe(ရွာစိုး) khua le Yee Pyo Kone(ရေဖြူကုန်း) khua karlak ah hmunhma an khuar i Yua Soe (ရွာစိုး)khua cu chunnitlak mei in an kangh. Yua Soe khua cu atu tiang in mei a dai lo i a kang peng rih ko, tiah a chim chap. Nihin January 24 zinglei ah ralhrang thazaang 150 leng, Swebo peng Thi Lung – Yee Pyo Kone khua lei in a chuak mi hna cu mizapi ralkap phu nih an kah hna caah ralhrang 10 an thi i ralhrang pawl nih Yua Soe khua cu an khangh tiah theih a si. Khit Thit Media


Kalawm tuk Senator Dean Smith: Salai Bawi Lian Mang – Chin 11 News\nKalawm tuk Senator Dean Smith: Salai Bawi Lian Mang\nKalawm tuk Senator Dean Smith (atang ah Laica in ka ttial): Thank you very much Senator Smith for your friendship, compassion and supports for human rights and democracy in Burma, especially for the Chin people.\nAustralia senate ah kan hawi ttha asi mi Senator Dean Smith nih Chin miphun kong le Chinmi nih nuhrin covo le zalon nak caah kan cawlcangh nak kong ka chimh mi kha ka min chim i a chim caah ka lawm ngaingai.\nAustralia cozah Minister pawl le Prime Minister tiang kan miphun kong, zalon nak le nuhrin covo caah kan cawlcangh nak kong zong kan chim khawh caah ka lawm tuk tiah ka rak chimh. Kan sining le kan duhnak kha lungtak te in le lungthin fak in kan chimmi a theih tik ah le kan zawn a kan ruah caah cu ka chimh mi cu Australia Senate Chamber pi ah ka min chim te in a chim tthan.\nKa lungsi in ka lawm hringhran. Kan mah kan fim kan thiam ruang le thil kan ti khawh ruang ah silo in Khuazing Pathian nih kan miphun kan intuar nak le kan sining kha a theih caah hawikawm ttha a kan pek. Kan kong kha vawlei cung mipical hna sin ah chimrel kho ding in lam a kan sial piak.


Hakha Khuapi Kahnak Kongah Thawngfiang Le SAC Ralhrang Thihzat - Chin Eleven News\nHakha Khuapi Kahnak Kongah Thawngfiang Le SAC Ralhrang Thihzat\nSeptember 5, 2021 Lianchin Thang Chin 0\nHakha khualipi ummi Chin state zungpi an kah i ralhrang pa 3 an thi. Chin state Hakha khualipi ah ummi Chin state cozah zungpi cu 4/9/2021 sml 11:45 tlukah hriamtlai bu pakhat nih an kah caah SAC ralhrang le tuanvo ngeitu pakhat telh in ralhrang pahnih an thi tiah theih asi.\nChin state zungpi le cozah riantuan hna umnak inn karah bomb an puah hnuah SAC ralhrang lei he tiah kaphnih kahdohnak mintes 10 tluk an tuah hnuah hriamtlaiphu hnung an tolh tiah theih a si. Mahti kaphnih kahdohnak a chuah hnuah SAC ralhrang lei tuanvo ngeitu cu meithal kuan khennak in a hmun ah athih hi si tiah an langhter chap. Crd: Chinland 7 Post\nRekchap:Min Aung Hliang changtu Ralbawi Soe Win Rusia a kal mi kha hriamnam cawk ah a kal tiin an mah ralkap lei nih an thanh. Thiamsang le khua ruat kho nih anzum lo.\nAruang cu Ralbawi pakhat khualtlawnnak ah kawl phungki sangbik pakhat nih azulh mihi asi. Acheu nih ralkap chungkhar zei mawzat cu Dubai ram ah va dor ding in an zaam tiah an chim. Ralbawi sang chungkhar tuhi Rusia ram ah dornak nawl hal ah Soe Win le phungki pa an va kal mi asi.\nHriamnam cawk ah kan kal an ti mi cu lih asi, Tlangcung hriamtlai phu le PDF hna hrocer nak an an chim mi asi. An va kal hnawh chan mi cu ralbawi hna chungkhar dornak ding kong caih asi deuh ti asi.\nAtu hi kawlram vanlawng certual ah khualtlawng ding vanlawng aa timhtuah tha ngai, hi lio ah ramkhat le ramkhat i tlawn aum tuk lo caah anmah ralkap chungkhar zaamnak ding timhtuah mi asi kho tihi ruah cio asi.\nRalkap bawi sang deuh hna hi Rusiia ram ah an i dor lai i ralkap rengniam chungkhat hi Dubai ah an i dor lai, cun Ramkheel lei party upa (usdp) le ralkap dirkamhtu company hna hi cu Tuluk ram ah an i dor ve te lai tihi ruah asi.\nAruang cu Tuluk le kawlram hi chawlehthalnak lei in aa pehtlai mi an si i ralkap hriamnam le humhimnak lei ahcun Rusia ram he in aa pehtlai mi an si caah ralkap lutlai hna le chungkhar cu Russia ah an zaam lai tiah ruah khawg asi.\nAtu hi laitlang um mi ralkap zong khual chuahvah loin ka khat te ah an um, cang ai bang an umnak khur chung in bomb le meithal puah an rian cang.\nCucu an pu le bantuk in himnak le dornak a um ti lo caah mah le mah i ven duh ah heh tiah bomb puah le meithal in an i veng. Meithal an puah mihi ral an tuk asi lo, thih tih tuk bia mah le mah i vennak asi.\nSAC Ralhrang 20 In 30 Kar Hrawng An Hriamtling He An Zaam Than


CDF kan tih ruang ah sianginn kan rak kai ngam lo kan future a tlau tiah Lai mino tampi nih hmailei an chim te ding khi tihnung ngai a si – My News\nCDF kan tih ruang ah sianginn kan rak kai ngam lo kan future a tlau tiah Lai mino tampi nih hmailei an chim te ding khi tihnung ngai a si\nadmin May 30, 2022 Leave a Comment on CDF kan tih ruang ah sianginn kan rak kai ngam lo kan future a tlau tiah Lai mino tampi nih hmailei an chim te ding khi tihnung ngai a si\nAtu sianginn vialte khi nang le kei kan rak kai nak kha asi ko, MAH nih a thar in a sakmi asi lo. Cachimhtu zong MAH nih rian a pekmi an si lo. Cawn dingmi ca zong MAH nih a ser thar a um lo, NLD chan i an rak cawn ciomi lawngte a si ko.Tukum ah kan nau/fa le sianginn an kai than khawh lo ahcun an vaivuan dih lai i kan miphun caah sunghnak fak bik kan ton a si te hnga.\nMino sianginn kai lo nih kan miphun caah sunghnak a chuahpi ding a tam tuk.\nDohthlennak a tuahtu kan unau zong nih kan ral taktak a simi uico ralkap tu khi biatak tein kan doh piak ko u, kan ral a si lomi sianginn kai khi cu kan doh piak hram hlah u tiah kan nawl ko hna. Fimcawnnak hna nan doh tuk ahcun kan miphun harnak nan pek bantuk a si kho.CDF kan tih ruang ah sianginn kan rak kai ngam lo, kan future a tlau’ tiah Lai mino tampi nih hmailei an chim te ding khi tihnung ngai a si.\nKawlrawn ah nikum thawk in sianginn an kai than dih ngawt cang. Laitlang hmanh ah peng dang cu nikum thawk in an rak kai pah dih cang; Thantlang, Hakha, Kanpalet le Mindat lawng khi an rak kai lonak peng an si.\nSianginn kai hi cu a duhmi poah nih zalawng tein kai ko cang hna seh, forh zong an hau lo bantuk in thlauh le tlerh awk zong an si bak lo tiah ka ruah.\nCrd:Salai Lungthli Tum\nChin Ram Chung Siang Inn On Ding Ah Hin An Hlawh Tlin Lo Nak Lam Thawng Pang Thar →\n← SAC Ral Hrang An Mah Le An Mah An I Nawng Taktak Cang


US Nih A Tlaihmi Phungninglo Ramdangmi 1,600 Bak Misual Chiahnak Thonginnpi Ah Chiah A Timh Hna | The Chin Express\nUS Nih A Tlaihmi Phungninglo Ramdangmi 1,600 Bak Misual Chiahnak Thonginnpi Ah Chiah A Timh Hna\nJune 9, 2018 Tial Lian Thang Ralzaam, US Thawngpang 0\nPhungninglo in luh ruangah tlaihmi cu thonginn ah chiah loin Lahwahkah Mihrennak (ramdangmi lawng chiahnak) ah chiah an si tawn\nThonginn (prison) ahcun upadi fak a buarmi deuh lawng an chiah hna i a tam deuh cu misual pawl an si\nWASHINGTON: US ah phungninglo in an luh ruangah Lahwahkah nih a tlaihmi ramdangmi 1,600 hna cu misual chiahnak thonginnpi (federal prison) ah chiah an timh hna caah mi tampi an lau ko.\nUS ah phungninglo in luh ruangah Lahwahkah nih a tlaihmi hna cu Lahwahkah Mihrennak (Immigration’s Detention Centers/Camps) le khua/peng thonginnte (jail) deuh ah an chiah tawn hna.\nA caancaan ahcun federal thonginn ah an chiah ve ko hna nain hi zatzat hi an chia bal hna lo. Federal prison ahcun sualnak fakpi a tuahmi le caan saupi thong a tla ding (misual) pawl deuh an chiah hna.\n“US ah maw kan umter lai, a ram dah kan khirh lai tiin biaceih zungah chuahpi ding pawl cu biaceih zung nih bia a chah hlan chung paoh thonginnpi 5 ah kan chiah hna lai. California state i Victorville khua ah a ummi thonginnpi ah minung 1,000 kan chiah hna lai, adang 600 cu Washington state, Oregon, Arizona le Texas thonginn 4 ah kan chiah hna lai,” tiah Lahwahkah biachimtu nih Reuters thawngzamhca ah a chim.\nUS President Donald Trump cu phungninglo ramdangmi a hua taktakmi a si bang amah kai hnu in US ramri le ram chung hmun kip ah lahwahkah nih phungninglo minung thong sawm tampi an tlaih cang hna.\nCanada nih cun phungninglo i a rung lutmi pawl cu ramri ah an hmuh hna zongah tlaih loin an bawmh hna an ram chungah an luhpi hna.\n“Phungninglo in kan ram a lutmi pawl cu an ramah kuat dingin biaceih zung nih bia a khiah hlan chung paoh kan hren (thongthlak) viar hna lai…” tiah Trump nih a rak chim tawn ṭheo.\nUS ah phungninglo in luh ruang te hna hi minung 1,600 bak thonginnpi ah chiah hna ding cu a lungtling lomi an tam ngai. Abikin, mipeem/ralzaam bawmtu le hmasa acozah rianṭuan pawl hrim nih cun an lungtlin lonak an chim len.\nObama acozah lio ah Lahwahkah Mihrennak phungphai lei lutlai changtu a rak simi Kevin Landy nih, “phungninglo in rat ruangah tlaihmi hi zatzat bak federal thonginnpi ah chiah cu a um bal lo, thil thar a si caah thinphan awk a um ngai,” tiah a chim.\n“Phungninglo ramdangmi pawl lakah acheu fai cu liamcia caan ah upadi a rak buar bal lomi deuh an si hna. Thonginnpi ah chiah hna ahcun thongtlami dang pawl nih an neek ngai hna lai i an teem ngaite lai. Thonginnpi ah chiahmi minung pawl hi cu sualnak ngan a tuahmi misual pawl deuh an si hna. Hi zatzat minung bak thonginnpi ah an chiah hna ahcun thonginn ah thil poipang a chuak len te kho men, thonginn zohkhenh zong a har ngaite lai,” tiah Thonginnpi Runvennak Zung (BOP) rianṭuan pakhat nih a chim.\n“Phungninglo in luh ruang te lawngah tlaihmi minung hi zatzat bak misual chiahnak thonginnpi ah chiah ding cu thonginn rianṭuan pawl zong kan lau ngai, kan i ceih len ko,” tiah thonginn rianṭuan pakhat nih a chim.\n“Minung 1,600 leng bak thonginnpi ah chiah ding cu timhtuah caan zong kan ngei lo, thil poipang a chuak sualte lai ti ka phang ko,” tiah California, Texas le Washington thonginnpi zohkhenhtu pawl nih an chim ve.\n“Lahwahkah Mihrennak Hmun ah phungninglo ramdangmi an i tlum ti lo caah thonginnpi ah tlawmpal chiah an timh hna hi si,” tiah Lahwahkah biachimtu Dani Bennett nih a chim.\nApril 2018 chung lawngah Lahwahkah nih ramdangmi 51,000 hrawng bak US ram thlanglei ramri ah a tlaih hna. Nikum April thla ahcun minung 16,000 lawng a rak tlaih hna (nikum cu an rak strict tuk lo).\nAtu bantukin thonginnpi ah ramdangmi 1,600 chiah a timhmi hna hi thla 4 (ni 120) chung chiah dingin timhmi a si nain tinh ningin thil a kal theng lai lo caah mah nak sau deuhpi chiah an tongte kho men.\nLiamcia acozah lio ahcun phungninglo in US a lutmi pawl cu ramri ah an tlaih khawh hna hmanh ah Lahwahkah mihrennak ah ni tlawmpal an chiah hna i an thlah ṭhan colh hna i biaceih zung nih US ah umnak nawl asiloah an ramah khirh dingin bia a khiah hlan chung vialte US ram chungah zalong tein an um (phungning an si lo buin).\n“Tlaih in thlah ṭhan” phungphai kha um ti hlah seh timi upadi cu nikum ah Preisdent Trump nih minsen a thut caah atu cu an tlaihmi hna vialte pakhat hmanh an thlah ti hna lo. Biaceih zung nih US ah umnak nawl asiloah an ramah khirh dingin bia a khiah hlan chung vialte hren peng an si cang.\nNikum ahcun Lahwahkah Mihrennak (detention centers) ah buaktlakin ni fatin mithar an chiahmi hna hi ni khat ah minung 38,106 lawng an rak si nain tu kum May 26 tiang ahcun ni fatin buaktlakin minung 41,134 peng an chiah hna.\n| Reuters, The New York Post, CNN\nCopyright © 2019 | All rights reserved. The Chin Express


Loh Bak : Nungak Pakhat Cu A Chiatha Chung ah Palang A Taang i Sibawi Te nih An Buaipi Taktak – Chintanbo\nMah thawng hi a luancia mi kum chungah khan a rak lar taktak mi pakhat a si. Covid-19 boruak lio ah thawngpang chia tete theih ding a um len i khuaruah har le thilmak tete zong theihding a um len ve . Ecuador ram Portoviejo khuapi ah a um mi nungak pakhat cu a chiatha chung ah palang a taang i a ran nak Cevallos Balda Hospital ah an tlikpi i sibawi te nih an buaipi colh .\nSizung an phak pi bak in a siningn an chim i sibawi te nih cun dat-hman an lak colh i a taksa chung ah cun palang a ngan tuk lomi an hmuh . An sikhawh chung in an i zuam i palang cu a taksa chung cun tlamtling tein an chuahpiak khawh than .\nZeitin dah hi nungak taksa chung ah hin palang hi a taan khawh timi cu sibawi pawl an khuaruah a har lem lo i mipi zong an khuaruah a har lem lo .Zei ca tiah hi bantuk thil hi sibawi te nih cun an ton lengmang mi a si i , hi nungak nu zong hia mah tein diriamh nak a tuah nak ah palang cu a taska chung ah a tak taang mi a si ve .\nHi bantuk thil hi tampi theihding a um cang i nai te zong ah Thailand ram ah nungak pakaht taksa chung ah rilpum a tang i a taksa chung ah a kiak caah sibawi te nih biatak tein an buaipi hnu ah an chuahpiak ve than . Source : CEN


CNF Cu Chin Miphun Vialte Ta A Si Timi Lungput He, Mipi Thinlung A Teitu An Sinak – Chuncha News\nDecember 22, 2011 lio- CNF Emergency Conference kong analysis ka rak ttialmi, bukbau ah ka hmuh tthan i, a rel huammi caah kan hrawm hna. “2011 CNF Emergency Conference” a dih hnu ah “CNF Kong” cu “CNF statement, The Supreme Council Chairman biacah, Pu Victor Biak Lian catialmi pin ah Khotumnung News le Chinland Guardian nih a tialmi lawng hi kan rel khawhmi a si rih. Chinland Club, laiforum, le Chinland zong ah mipi lei hmuhning pikmak nih an tialmi zong rel a si. “CNF cawlcanghnak” hi Chin Miphun dihlak caah, ram chung an si ah, Ram leng ah kan si ah, “Chin Politic” ah a kengruang ruh (back bond) bak a si. Cucaah, CNF cawlcanghnak cu teinak hmuhnak caah a biapi i, Chin Miphun lungrualnak ca zong ah a biapi, cu pin ah Chin Miphun sinak Identity ca zong ah a biapimi ramkhel riantuannak BU pakhat a si.\n2011 CNF Conference hnu ah thawngpang le capar, asilo ah ruahnak a chuakmi chung in Chin Politic a chung muru a langhter khotu “quatation pahnih ka thim. Pakhat nih CNF hruaitu quality a langhter i a pahnihnak nih CNF cawlcanghnak he pehtlai in “future Chin Politic” dirhmun mitthlam a langhter tiah ka hmuh.\nA pakhatnakk quotation hi rel hnik usih: A rak kai mi hna zong an mah le an khuaram ah khua nu khuapa dirhmun tak tak ah a dirmi hna an si i, micheu cu CNF a rak duhlo tuk mi zong tiang ka vun hmuh tik ah ka khuaruah a har hringhran.” Victor Biak Lian .Pu Victor B.L nih a chimmi ahhin, atu lio CNF hruaitu lungput le an quality a langhter ngai tiah ka hmuh. Chin miphun chung ah nulepa dirhmun tak in a dir khomi upa vialte hna, CNF Emergency Conference Meeting kai kho ding in, CNF upa nih an sawm khawhmi hna hi teinak pakhat a si.\nPahnihnak ah “CNF a rak duhlo tuk mi zong tiang ka hmuh tik ah ka khuaruah a har” a ti. “CNF a rak duhlo tuk mi” a timi hna hi zeibantuk minung dah an si hnga timi hi dikthliar in theih khawh a si lo. CNF hrim hrim hi a um a herh lo’ a timi maw an si? CNF cawlcanghnak hi a dik lo a timi maw an si? CNF policy hi a tha lo” a timi dah an si hnga, timi hi a fiang lo. Zeicatiah, CNF duhlo’ timi hi a huap khawhmi a kau ngaimi a si. Asinain, zeibantuk minung an si zong ah CNF a duhlo tukmi an si buin CNF Emergency Conference kai kho ding le kai duh ding in CNF upa hna nih an sawm khawhmi hna hrim hi “teinak lianpi” a si cang timi hi mah catialmi nihin a langhter ngai.\nCucaah, Pu Victor catialmi nih tutan CNF hruaitu hna nih lungrualnak hi an duh hrim hrim ko timi le, CNF cu Chin miphun vialte ta a si timi lungput he, mipi thinlung a teitu an sinak, CNF hruaitu lungput le quality a langhter ngai in ka hmuh. A kan duhlo tiah hmuhmi, kan ral a si tiah ruahmi, a kan dotu a si tiah hmuhmi hna, an inn chung or an chungtual politic ah luhter in hmailei riantuan tti ding in ifunnak a tuah khotu leader (hruaitu) hi Laimi nih zeitluk indah kan herh. Kan herhmi leaders, an si zia le an tlinh zia hi mah catialmi nih hin a langhter ngai ko. Pu Zing Cung hi hruaitu tha a simi timi endorsed tuahtu quotation a si tiah interpret ituah khawh a si.\nA pahnihnak Quotation hi rel hnik usih.“Ziah kum 23 chung, Dothennak atuah ciami Bu pakhat nih, atu ah UN System an hman hnga?…. CNF/CNA ah hin HRIK aum asi hnga maw….Kei nihcun hi ni hi CNF tuanbia avaivuanh ni tiin, ka hmuh i ka palh ahcun ka ngai thiam hram uh.” Pu Lian Cin (Aa Ngun Pa).\nCNF muisam thar an sermi ah body pathum in an ser. The Supreme Council, Central Committee le Central Executive Committee tiah an ser. Mah body pathum ahhin Chungttuantu taktak (Key Player) cu CEC hi an si. CEC ah chungtel dihlak hna cu CNF body hlun ah chungtuan tthiam thiam kha an si ko hna. Cucaah, CNF Conference hnu ah body thar an sermi ahhin CEC cawlclanghnak ah chungtuantu taktak cu CNF body hlun ah upa thiam thiam nih an hruai ko hna lai. Amahbelte cu a lengleimi upa, mifim tampi itel khawhnak caah “The Supreme Council Body le CC body hi an ser chapmi hi a si. The Supreme Council le CC body cu CNF a tthawn deuhnak ca lawng siloin CNF le Mipi ipehtlainak ah zumhnak/trust a um khawhnak hnga caah sermi sisehlaw a dawh bik.\nCEC cu CNF cawlcanghnak ah riantuantu taktak an si i, CEC ah chungtuantu vialte zong hi CNF upa hlun lawngte an si ko bu ah atutan CNF muisam thar hi “CNF vaivuannak tuah” hmuhmi hi CNF body ah a teng-nge the Supreme Council le CC ah upa a ttuan dingmi cungah zumhnak (trust) an ngei lo ning hi a langhter ngai tinak a si. CNF body hlun kha a ttha ko. Hlan an kalning hi a ttha ko. UN system bantuk in kal hi vaivuannak a si lai tibantuk ruahnak a ngeimi hi hlan ah CNF supporters tampi nih an ngeih khawhmi a si. CNF cu miphun kip cawh in ttuan a herh lo. A huammi vial le a pumpemi vial nih ttuan ko hna seh timi (exclusive idea) a ngeimi hna nih tutan CNF structure thar hi an duhlo ngai kho.\nCucaah, CNF sersiam tthan hnu ah “Future Chin Politic” ahhin CNF ah hrik a um ruang ah CNF cu sersiam tthan a si. UN system bantuk in CNF kalpi cu “vaivuannak a si lai” tiah a hmumi le ruahnak a ngeimi vialte nih CNF an dirpi ning aa dang kho ngaimi a si i, hlan ah CNF cawlcanghnak an rak ttanh bantuk in ttanh ti lonak nih mipi le CNF ipehtlainak a vaivuantertu an si kho ngaimi a si. Cucaah, Pu Lian Cin nih a rak ttialmi nihin “future Chin Politic” ah a um khomi, “internal political conflict” a um kho te dingmi hi a langhter ngai tiah ka hmuh.\nNote: Mah ca ka tialmi hi personal attack siloin future Chin Politic mitthlam cuannak cu current issue le capar le thawngpang chung ah catialmi zoh chih in “analysis” rak tuahmi a si. Hmuhning chimmi a si i, minung hmuhning cu aa palh khomi a si caah, nanmah hmuhning cio kha nangmah caah cun a dikmi a si cio ko lai. Nain kan tialmi nih ruahnak (thinking) an pek hna ahcun, hmailei riantuannak ah iralrinnak petu a si kho ngaimi a si.Credit:Zasang Cinzah


𝗞𝗵𝗿𝗶𝗳𝗮 𝗮 𝗸𝗮𝗻 𝗿𝗮𝗹 – The Cherry Par\n𝗞𝗵𝗿𝗶𝗳𝗮 𝗮 𝗸𝗮𝗻 𝗿𝗮𝗹\nKarenni (Kayah) ramkulh Hpruso ah ralzaam nu le ngakchia tel in minung 35 cu Kawl ralkap nih an nun bu mei khangh in an thah hna. December le Christmas caan theng ah hi bantuk thil rapthlak an tuahmi hi ai tong sualmi a si kho lo.\nNizan tih ni ah Kawlram Roman Catholic lutlai bik Charles Bo cu Min Aung Hlaing nih a va ton – a va nawnnok. Cu lio ah Karen ramri Lay Kay Kaw cu vanlawng in fak taktak in an kah. Zahan ah Karenni ramkulh Hpruso ah atu bantuk an tuah than hi a si. Hmundang zong ah kan theih rih lomi a um kho.\nSagaing le Chinram kah nakding ah Kawl ralkap nih Operation min a pekmi zong kha “Operation Anawratha” a si. Sagaing chaklei le Chinram ummi pawl khi biaknak dang an si caah khi operation min an thimmi a si, tiah CDMer Major pa nih a rak chimmi ka tial bal cang.\nTutan dothlennak ah fak khun deuh in ral a domi hi Chin, Kachin, Karen le Karenni (Kayah) kan si. Kawlram ahcun a miphun le ramkulh hoih in hi pali lawng hi Khrifa kan si. Cucaah Christmas caan theng ah hi thil fihnung an tuahmi hi an tuahsualmi le ai tong sualmi a si lo. Timh ciammam tein an tuahmi a si.\nMuslim ralrang pawl nih Khrifa sunhsak mi nicaan paoh an i seel he khin ai khat ko. Kawlram tuanbia zong ah systematic in Khrifami target kan sinak evidence tampi a um ko caah lungawtawm ding a um lo. Tutan hrim zong biakinn khangh, Pathian riantuan serhsat a tam lengluang cang.\nHmangthlak – Hpruso ralzaam pawl an khanghnak. Thinlung thawng deuh mi nih hmanthlak tling deuh in zoh nan duh ahcun hika hi kal khawh a si. By June Nilian Sang\nSAC Ralhrang Vanlawng Kahnak ruang ah PDF Ralkap 3 Nunnak Liam. Nihin December 25 ah a cangmi Kayin ramkulh, Lay Kay Kaw kahdohnak ah SAC ralhrang nih Fighter vanlawng in an kah hna caah PDF ralkap 3 an nunnak a liam. A nunnak a liammi hna cu Ko Maing, Ko Ye Htet le Ko Cung Du an si.\nNatchaung khua ah ralhraang nih khuami minung pahra nak tlawm lo an thah hna. Sagaing ramthen, Kalay peng, Natchaung khua cu Council ralhraang nih december 23 ah raltuknak vanlawng in an kah hnu in khua chung ah ralhraang pawl an lut i inn an khangh, thilri an hrawh dih pin ah khuami minung pahra nak tlawm lo an thah hna tiah tualchung mi chimnak in kan theih.\nRalhraang pawl nih an kahthah mi hna khuami ruak cu Kalay PDF nih an laak hna. Ralhraang pawl he kaphnih kahdohnak a chuah ca ah a thi mi hna le a thi mi zat kan hngal kho rih lo tiah LDF-Kalay nih an thanh. Natchaung khua cu inn 2000 leng an si. Atu cu an khua ning in an zaam dih i ralhraang pawl khua pawngkam ah an i chawklet tiah tualchung mi pakhat nih a chim.\nHpruso khua ah ralhraang nih tlaih mi khuami minung 30 nak tlawm lo mei in an khangh hna. Kayah ramkulh, Hpruso peng chung, Moso khua pawng kahdohnak a chuah hnu ah khuami minung 30 hrawng ralhraang nih an tlaih hna i mei in an khangh hna tiah KNDF nawlngeitu pakhat nih a chim.\n“Khuami minung 30 hrawng cu motor cung ah an khangh hna. Mei khangh mi hna hi kan thleidang kho ti hna lo. Tlaih a tong mi chungkhar nih an theih khawh lawng ah si kho hnga. Kannih i kan fahter khawh mi cu motor cung ah an khangh hna ti lawng hi a si” tiah KNDF nawlngeitu pakhat nih Kantarawaddy Times ah a chim.\nKhangh a tong mi hna hi motor pathum le Hpruso khuami kum tling rih lo hngakchia telh in minung 30 nak tlawm lo an si. Tlaih mi khuami hna thlah ding in a va chimchawntu ramri hngak BGF ralkap 4 zong an hnulei kuttem buin an thah hna. Credit: The Hakha Post\n← Kachin le Karen hna cu kan minung kan him ahcun a za an ti kan nih cu kan minung him kha!\nAdikmi Christmas Tuahtu CDF le Thantlang Fanau Rual →


Henry Van Thio ( Vice President) nih rianttuan aa timhmi hna chung ah ka hnatlaak tukmi hna- – Myanmar Chin\n( Chin ram le Chin miphun cu ram har le misifak miphun an si tiah an kan ti ko na in PATHIAN nih a kan peekmi fing le tlaang le tiva hna hi a hman kan thiam ah cun tthut hmun in relcawklo tangka hmuh naak lam kan ngei ko tiah Henry Van Thio nih a ti ).\nA tanglei hna hi ka si khawh tawk in ttuan kaa tiim tiah a chim-\n1. Kaladan tiva, Lemro tiva, Ruun\ntiva, Ttio tiva, Lemyo tiva,\nCunchaung tiva hna in\nHydr(o) electrics laaknaak\ntuah in Chin rammi nih kan\nhman cawk lomi cu\nBengladesh le India ram\ntiang ah zuar ding.\n2. Thlanglei Laitlaang le chaklei\nLaitlaang i peh tlaihnaak lam\ntampi hna hi a tthat khawh\nchung in ttuan chuah ding.\n3. Saisihchuak lam Ttio tivapi\nhlei cu ttha taktak in India\nCozah donh ter ding.\n( President U Hthin Kyaw ka\nchimh ter cang hna a ti )\n4. Halkha khuapi ah mi tampi\nan rat duhnak hnga\nKaifiang tlangthluan le\nNgauthutlaang thluan cu\nNatural Park ah ser in\nthingkung pangpaar phun\ntling ciin in mi phun dang\nhna zoh duh awktlaak\ntaktak ah ser ding.\n5. Halkha siinn cu 500 beds\nsi ding in ttuan chuah ding.\n6. Rungtlaang in Halkha\nViewpoint in Hluattaw zung\nin Mitatkung in Khuhsilobo\nin Halkha University in\nNgaithutlaang ah van in\nHalkha cuanh khawhnak le\ni chawh khawh le lenvah\nkhawhnak ser ding.\n7. Nawi Dam ttha taktak in ser\ni Timit relrawn a tthatnaak\nhmun ah titlaaknak ser in\nminung tampi tilum / tikik\nhe i kholh khawhnak le i\nnuamhnaak hmun ttha\ntaktak in ser ding.\n8. Halkha University in Ngau\nthutlaang ah Mandlay\nUping hlei an tuah bantuk\nin ticung hlei tuah i Natural\npark ah lenvah khawhnak\ntuah ding. ( Hi hrim nih hin\nkhual tampi a lem khawh\nhna lai ).\nHi vialte hi Henry Van Thio nih ttuanchuah khawhnak ka zuam lai a ti tik ah kan Chin miphun caah zeitluk in dah a tthat. A ho val nih an ruat kho in an ttuan chuah kho hna hnga maw ti ka ruat ngaingai.\nVice President Henry Van Thio hi PATHIAN nih lunun ngandam le thluachuahnaak pee seh law Thantlaang peng mipi nih khuaza tampi ruat buin MP ah tlin ter tthan hram ko hna seh ti bu in thlaza kan cam piak.\nJ Biak Tin Sang\nA Nuam Lai Hih, Salai Lung Thli Tum Nih Salai Ngun San Aung Cu Paih A Singkhaw Cang, Na Ngamh Ahcun Hakha Ah Ka Rak…\nPosted by Myanmar Chin on Wednesday, July 15, 2020\nCNF Nih AA An Hro Cang Hna, Meithal Zong Kan Hmang Kho An Ti Cang Hna Lai An Ti\nCNF upa vialte meeting cu nihin ah a dih cang, AA an hro colh cang hna, A herh ahcun ral 👇👇👇


Zualko :Thantlang peng Lungler khua ah Pu Rual Thawng le Pi Duh Tial hna i an fapa Pu Lal Nun Mawi – Hakha Cherry\nZualko :Thantlang peng Lungler khua ah Pu Rual Thawng le Pi Duh Tial hna i an fapa Pu Lal Nun Mawi\nZualko :Thantlang peng Lungler khua ah Pu Rual Thawng le Pi Duh Tial hna i an fapa Pu Lal Nun Mawi cu tuzaan lei suimilam 2:00 pm hrawng ahkhan Ralpel lam fiangthum ah thingah ding a haunak ah khawndennak in a nunnak a liam.\nThil a can ning hi thing a hau mi kung nih a tlukpi mi thingnge nih a kawng ah a huai ti a si. Suimilam 3:30 pm ah khua ah a ruak phak pi a si tiah thawng kan theih.Credit-CBN\nThawngpangdang relchap:Facebook i ca ka ttial tik ah pumpak in ka cattialmi a lakmi/a kawihmi nan um sual lai ka phang. Ahohmanh pumpak in ttial hnawhmi le ti hnawhmi ka nei lo. Pumpak in a ka ti hnawh ti zong in rak i lak hlah uh. Trump pumpak le a ttanhtu pawl hei ti vial lawng in ka hmang ko lai. Trump le a ttanhtu pawl kong ka ttial tik zongah pumpak bak in hehtiah a ka ti lengmangtu pawl zong pumpak in leh kan tim hna lo.\nKeicu tuan i ka rak chim cang bang khan Facebook chungah profet bantuk in ka au ve lai ka rak ti cang kha. Lai miphun le Lairam, a lamkip in kan thangcho nak ding caah profet bantuk in dinnak le thilhman, cawnpiaknak hman ka dirpi ve lai ka rak ti cang kha. Mah belte cu na dirpi mi le na ttanhmi hi pei na palh i midang caah buainak le hnahnawh lawng a chuahpi cu nan ti ahcun nanmah le Pathian i ceih te ko uh ka ti. Pathian nawl si ko seh ka ti. Ka dirpi mi, ka ruahnak le ka zumhnak, ka kalpi mi cungah cun mah ti peng in ka kal ko lai. Bawi Zisuh zong vawlei a rat lio ah khan daihnak, remnak, ruahchannak, dawtnak, le dinnak a phurtu kan ti rualrual in amah ruangah buainak le i tthencheu nak zong a um len ve ko. Nan a lei i a ttangmi poah cu a hmanmi le a dikmi cawnpiaknak le zumhnak an hmu ve ko/an co ve ko. Amah a dotu poah cu kalsual/pialsual, misual le mipalh an si ve ko. Johan 7:40-52 ah fiang tein a chim ko.\nTrump ttanhtu pawl nih Biden ttanhtu pawl cu nan kan huat nan kannih nih cun kan in hua hna lo. Trump ttanhtu zong nan za tein nan si dih ka ti lo. Party le minung ttanh ruangah i huat phung silo i i ral len phung zong a si fawn lo. Mah belte cu Laimi tampi nih Trump nan ttanhmi le nan vote mi cu nan palh bak ko ka ti. Vote pek kongah cun kanmah nawl si ko nan ti ko lai nan biaknak lei mit in zohtik ahcun nan i ralring deuh a hau ko lai. Trump nunnak, a policy le a thiltuahmi le a lungput pawl zoh tikah Khrihfa cawnpiaknak le Bible cawnpiaknak he tamtuk a kalh. Mah kong zong tlingdeuh in ka rak ttial te lai.\nKa chim cia bang in, Trump ttanh le vote pek cu kalsual/pialsual phunkhat a si ve ka ti cang kha. Hi hnulei, US thimnak a um tthan tikah nan lung a fim deuh a hau lai. Mah tluk a rum cangmi bank account chungah phaisa tampi in kan rawnpiak rih ko lo nan ti pengmi cu nan palh bak ko. Kum 2021 in cun a sipuazi tuahmi ah khan va kir ko seh law nupi pa 4nak zong va nei tthan ko seh. Golf zong zalong ngai in va tu peng ko seh. Tax zong pek loin um peng ko seh a duh ahcun. Tarlei sangah nungak he zong i tuai len rih ko hna seh. Mah hlan zong cu nungak 47 nawn he buainak le i pehtlaihnak a nei ko cu.\nKa bialak ah, Billy Graham fapa, Franklin Graham khi a mui ka hmuh ka bak in ka lungah a chuakmi cu mah pa hi a pa bantuk a si te lai lo ka ti. Laipawl style in chim ahcun Pathian nih mah hngalh khawhnak cu a ka pek ve kan ti lai cu. Harnak le buainak a chuahpi tu a si te lai tiphun in ka ruahmi a si. A rak fim pah ve ko nan a ruahnak le a zumhnak le a kalpi ning khi a bi ngai ve ka ti. Kaphnih lei kal loin kapkhat lei lawng in a kal. Mah ttaangkahuih phun in a kal deuh. Bible a relning ah a fiang huaha rua lo ka ti ko. Khrihfa biaknak, cawnpiaknak ,le zumhnak a kilven ning le a humzual ning, le sualnak a dohning zong khi a palh deuh ka ti keicu.Democratic party nih atu chun Georgia thimnak ah teinak hmu ko hna seh!Credit-Van tum


Chin Ramkulh Ah Siangcachimtu 9351 A Chambau Rih – THE CHINLAND POST\nChin Ramkulh Ah Siangcachimtu 9351 A Chambau Rih\nTawk Tling Thang| 2019 June 4| 2019-20 cacawn kum, Chin ramkulh ah siangcachimtu saya/mah minung 9351 an chambau rih tiah kan theih.\nHi kong he pehtlai in Chin ramkulh Social Affair Minister Pau Lun Min Thang nih, “Tukum Chin ramkulh ah siangcachimtu minung 9351 thazaang kan herh chap rih. Ramkomh cozah sin ahcun kan hal cang. Hiti siangcachimtu thazaang a chambaunak a ruang bik cu sianginn dirhmun chapmi a tam ruang le ramthen dang i aa thialmi an um ruang ah a si” tiah The Chinland Post ah a chim.\nChin ramkulh Paletwa peng chung sianginn 118 ah siangcachimtu saya/mah pakhat hmanh an um lo tiah kan theih.\nHi kong he pehtlai in Chin ramkulh cozah bu in chimnak nawlngeitu minister U Soe Htet nih atu bantuk in The Chinland Post ah a chim.\n“Keimah pumpak hrimhrim Paletwa ka va phan. Khuabawi, fimcawnnak zunguk lutlai le siangcachimtu tampi he ton biaruahnak kan ngei. Paletwa peng chung sianginn 118 ah siangcachimtu saya/mah pakhat hmanh an um lo. Cu lawng si rih lo, sianginn 94 ahhin cachimtu pakhat cio lawng an um. Nikum zong ah atu bantuk in cachimtu an chambau ruang ah harnak tampi an rak tong. Tukum zong mah thiamthiam a si”.\n“Tukum cacawn kum ahhin Paletwa peng siangsangrun cachimtu pakhat kha ramkulh dang ah aa thial i pahnih an rak lut. Sianglairun cachimtu hi Paletwa in hmundang ah minung 42 an i thial i 23 lawng an rak lut. Cu bantuk in siangniamrun cachimtu saya/mah 200 an i thial i minung 10 renglo lawng an rak lut. Nikum cacawn kum hmanh ahkhin siangcachimtu thazaang tamtuk a chambau. Cu pin ah tukum ah minung 200 hrawng a thar an i thial chap fawn. A rak lut tharmi le 30 hmanh an tling lo. Cucaah, Paletwa peng nih a rannak in siang cachimtu tampi ngah zokzok kan herh. Atu hmah ahhin sianginn 200 leng cu cacawng kho lo in an um ko. Cu ruang ah ramkomh fimcawnnak zungpi nih a rannak le a tha bik in siangcachimtu rian an kan pekpiak zokzok a herh” tiah Minister U Soe Htet nih a biapeh ah a chimchap.\nTukum 2019 ah Chin ramkulh sianginn dirhmun cawisan chapmi sianginn zapi hi 361 a si, 2018 kum ah sianginn 319 le 2017 kum ah sianginn 221 hi an dirhmun cawisan chap (ေက်ာင္းအဆင့္တိုး) an si tiah Chin ramkulh cozah zung in kan theih.++++\nPrevious Paletwa Sianginn 118 Ah Cachimtu Pakhat Hmanh An Um Lo\nNext Tedim Peng Theizang Khua Pawng Ah Haimual Jeep Aa Let I A Mongtu Pa A Thi


Thawngpang Thar: Arizona Vote An Zohthan Lai I, Trump Nih Tamtuk In A Tei Than Lai – Chin 11 News\nThawngpang Thar: Arizona Vote An Zohthan Lai I, Trump Nih Tamtuk In A Tei Than Lai\nPosted By: chin11news November 16, 2020\nDam Tha Cio Hna Maw? Thawngpang Thar he: Pakhatnak ah Bawipa cu a zungzal thangthat siko seh. Amah khua khanmi chungah kan leng. Zing ni ceudawh nih ruahchannak a kan pek I, zaan muihnak nih pumsa dinhnak a kan pek.\nTuzing cu zingka katho I Bawipa a tha ka ti than. Kan nun hi I lawm ko usih. Harnak lakah kan nun hi Bawipa nang kan herh, nizanak in nihin ah Bawipa kan herh deuh. Nangmah long kan bochan nangmah long kan hnangamnak cu na si.\nVulei a si caah a thami kan ei caan a um lai I kan ei lo caan a um ko lai. Vulei cu thlarau longin kal khawh a si lo caah pumsa rawlzong kan ei ve. Kha thawngpang tawi\nTrump cu a ra laimi tuthla ni 20 cungah cun thawngpang fiang a um te lai. Joe Biden nih a tei an tinak Arizona cu vote an zohthan I Trump nih a teithan lai tamtuk ai thlau cang an ti. Georgia zong Trump nih tamtuk in a thlau than cang an ti. Pennsylvania cu Trump ta sidawh a si cang. Phungbuar an si caah biaceihnak nih teinak a pek lai an ti. cupinah vote ai thleng tuk an ti cang. Cun Wisconsin le Michigan zong cu thiamthiam a tu hi lungsau thinfual te in hngak ko usih. Republican party pawl teinak cu kan hmaika kan phan dengmang caan nih a vun ratpi lio.\nNantuahmi cioah nan kawlmi cioah nan chungkhar pumpak khua saknak cioah Pathian nih a thawnnak a vel le vulei thluachuah in an umpi cio ko hna seh. Kan caah Bawipa hi a tha zungzal a zungzal in a tha. Zahan le tuzing hmanthlak a si. Dinfelnak kan duh zalawnnak kan duh, lih le hrawkhrawl fiar ahmangmi kan duh lo an ti, Minung tingkhatnak tam nih dihlonak an lanh ter. A mak lawlaw ….dinfelnak cungah le Pathian caah tihmi ngeilo hi teinak cu a si.\nNa hawi nu na hawipa sinah zalawng tei ka tialmi na share khawh ko. Ka tialmi tete rel aduh ve mi hna zong like le comment na pek a si ah cun atu katialmi ka lungchuak bia le hmuhmi na sinah ara cawlh ve ko lai. Hawitha ka kawl. Catialtu: Joseph Thawng Z Ting


Thiang Tlarau thawnnak in a pawi i Nu Mary nih a hrin | Radio Veritas Asia\nThiang Tlarau thawnnak in a pawi i Nu Mary nih a hrin\nMary sin thawngthanhnak nih caan a tlinnak kha a phuan (Galati 4:4). Pathian biakam nak le tinhnak a tlin nak a si. Mary cu Pathian sinak tling kha a pum in pawi awk ah kawh a si (Kolose 2:9). “Pa hngalh lo cun zeitin dah a si khawh lai?” a vun ti tik ah Thiag Thlarau cu na cungah a tum lai tiah a leh (Lk 1:34-35).\nThiang Thlarau thlahnak cu Fapa thlahnak he hmunkhat in a kal ti zungzal (Jn 16:14-15). Bawipa le nunnak petu Thiang Thlarau cu Mary pum kha thianter awk le fa pawiter awk ah thlah a si i cu ticun zungzal a hmun mi Pathian Fapa cu Mary chungin minung sinak kha a lak.\nNgaknu thiang Mary nih minung in a pawi mi Pathian Fapa cu “Khrih” a si. Cucu minung a si caang ka in Thiang Thlarua nih chiti a thuh mi tinak a si. Cubantukin chiti thuh a si nak cu duhsah tein a lang leng mang. Tuukhal hna sinah, mifim hna sinah, tipil petu Johan sinah le a zultu hna sinah a lang (Mtt 1:20; 2:2-12; Lk 1:35,2:8-20; Jn 1:31-34, 2:11). Cuticun Jesuh Khrih a nunnak dihlak ah “Zeitin dah Pathian nih Nazereth khua mi Jesuh kha Thiang Thlarau le Thawnnak in chiti a thuh ti cu a lang” (Act 10:38).


US nih 'Myanmar le US sipuaizi pehtlaihnak a phih' - THE CHIN EXPRESS\nUS nih ‘Myanmar le US sipuaizi pehtlaihnak a phih’\n“Myanmar ralkap nih mipi thimmi cozah sinah uknak a pek ṭhan hlan lo, 2013 US le Myanmar Sipuaizi Sachoh kha kan phih chung,” tiah US Ramdang Sipuaizi Pehtlaihnak Palai Pi Katherine Tai nih a chim.\n2013 ahkhan US le Myanmar cu Trade and Investment Framework Agreement (TIFA) sachoh an rak tuah. “Myanmar ram a ṭhancho deuhnak hnga Myanmar le US kar chawlehnak ṭhat ter dingin ram 2 cozah biaruahnak kan ngei lengmang lai i remh a herhmi kan remh lengmang lai” timi asi.\nCucaah, US nih uknak firtu Myanmar ralkap cozah cu US he sipuaizi tuahnak kongah a tong ti lai lo i Myanmar chuak thil pawl US ah kuat/zuar a har chin lengmang lai caah Myanmar ram ṭhancho a har chin lengmang lai tinak asi.\nPi Katherine Tai\n“Myanmar mipi nih nan thimmi cozah kha nan ram sipuaizi a remhtu le ṭhancho tertu asi. Myanmar mipi nih nan thimmi cozah sinah uknak kirter ṭhan dingin nan i zuammi hi US nih kan in dirkamh hna.\n“Buai lo tein sandahpiahtu siangngakchia, rianṭuan le ngakchia pawl Myanmar ralkap le palek nih an thah thluahmahmi hna nih hin ramdang a kan lauter dih.\n“Ralkap tuahsernak nih hin Myanmar ram democracy lei ah aa thlen cuahmahmi a hrawh pinah, Myanmar mipi nih hmailei ah ramdai le ram ṭhangcho ngah an i zuammi vialte zong a hrawh dih,” ati.\n“Mah pinah, Global System of Preference (GSP) timi ram sifak Myanmar nih a ram chuak thil pawl fawi deuh in US ah a kuat/zuar khawhnak hnga tax tlawmte lawng kan lakmi le US ah sipuaizi tuahnak kutka kau deuh kan onpiakmi zong phih piak ṭhan dingin Hluttaw (Congress) ah biatung ka dirh lai,” ati.\nKum 1988 ah Myanmar ralkap nih sandahpiahtu rammi tampi a rak thah hna caah US nih Myanmar cu GSP in a chuah. 2016 ah Myanmar cozah (mipi thimmi) nih “rianṭuantu hna covo kan si khawh chungin kan upat piak ko hna …” tiin US cozah ca a kuat caah GSP ah a telh ṭhan.\nPi Tai nih, “GSP ah i tel khawhnak ding ahcun cozah nih a ram chung rianṭuantu hna covo a upat piak hna a hau. Myanmar ralkap nih sandahpiahtu rianṭuan pawl le rianṭuan bu pawl a tlerh, tukvelh i tlaih hna caah GSP in chuah dingin Hluttaw (Congress) ah ka chuahpi lai,” ati.\nGSP zongin Myanmar an chuah ahcun, Myanmar ram thilchuak pawl US kuat/zuar tikah tax a tamtuk lai pinah nai hrawng kum bantukin US ah fawi tein sipuaizi tuah khawh asi ti lai lo caah Myanmar ram caah a poi ngaite lai.


MAH BIBLE CAANG HI ASSK CAAH KA TARPIAK: SAYA VAN TUM – The Chinlung Post\nDaw Aung San Suh Kyi caah mah Bible caang (Salm 109:1-21) hi ka tar piak. Maw ka thangṭhatmi Pathian, dai tein um hlah. Miṭhalo le milihchim pawl nih an ka tlakphuat i lih in ka thang an ka chiat. An ka congoih, thil dawhcah lo ka tuahmi zeihmanh a um lo nain sual an ka puh. Ka daw ko hna na le an caah thla ka cam ko nain an ka doh. Ṭhatnak kha chiatnak in an ka lehrulh i dawtnak kha huatnak in an ka cham.\nKa ral cu a bia a ceihpiaktu dingah mihrokhrawl kha thimpiak, cun amah ral lila pakhatkhat nih sual puh hna seh.Biaceihnak kha ing seh law, ‘Na sual,’ ti hna seh. A thlacam hmanh kha sual ah relpiak hna seh. A nunnak kha dong zau seh law, midang nih a rian kha co hna seh! A fale cu ngakṭah si hna seh law, a nupi cu nuhmei si seh. A fale cu inn ngei loin a vak lengmangmi rawlhal si hna seh; thilchia hlonhnak ah khan um hna seh law, cu an umnak hmun hmanh cun ṭhawl si rih hna seh.\nTangka a rak cawihtu hna nih khan a ngeihmi thil vialte cu, lakpiak dih hna seh law, a rianṭuanmi vialte cu khual nih chut dih hna seh. Ahohmanh nih a cungah zaangfahnak ngei hna hlah seh, ngakṭah a fale kha aho zohkhenh hmanh tong hna hlah seh. A tefa vialte cu thi dih hna seh law hmai chan ah cun a min cu philh dipdep si seh. Bawipa nih a pupa hna sualnak kha philh hlah seh law a nu sualnak kha ngaithiam hlah seh.\nBawipa nih an sualnak cu hngal zungzal ko seh, anmah belte philh dipdep si ko hna seh. Cu pa nih cun mi zaangfah ruam hi a ruah in a ruat bal lo; sifak, rethei le santlailo mi kha a hrem hna i a thah hna. Mi chiatserh kha a duhmi thil a si -amah cu chiatserh si ve seh. Angki hruk a fawi tluk hin a caah chiatserh cu a fawi, a chiatserhnak bia nih cun amah kha ti bantukin ciah seh law a ruh kha chiti bantukin ciah hna seh.\nA chiatserhnak bia nih cun amah kha puan bangin men seh law taisawm bangin khimh peng seh. Bawipa nih ka ral cu hitihin dantat hna seh, ka thang a ka chiattu ka ral hna cu hitihin tat hna seh. Sihmanhsehlaw Maw Bawipa ka Pathian, bia na ka kamh bang khan ka bawm ko, na dawtnak a ṭhat ruangah ka chuahter ko. Credit: Van Tum.\nMin Aung Hlaing Kong attialmi: An thisen le an nunnak a liammi a lak a si hrimhrim lai lo.Ralkap nih uknak an lak ni in nihin tiangah ralkap le palik kut in a thimi hi pa 5 hrawng an si cang. A thimi hna thisen le nunnak hi a lak a si hrimhrim lai lo. Din lonak in chuahmi an thisen nih dinnak in biaceih piak an sinak lai vawlei mipi vialte le Pathian sinah bawmh an hal cuahmah lio a si ve.Din lonak in lakmi an nunnak thisen cu dai tein a um ve lo. An thisen nih vawlei in Pathian le Kawlram minung vialte le vawlei cung minung vialte nih bawmh ding in an kan auh ve.\nAtu hi vawlei cung ram tampi le Kawlram mipi vialte nih kan I zuam cuahmah liomi democracy uknak cu Pathian nih a kan theihpiak cang I Myint Aung Hlaing le a hawile pawl cungah dantatnak fakpi a tuah ve hrimhrim lai.Din lonak in chuahmi thisen nih vawlei in Pathian cu bawmhnak a hei halnak kong kan Bible chungah fiang tein kan hmuh. Genesis cauk chungah Kain le Abel tuanbia ah fiang tein kan hmuh khawh.Genesis 4:8-12 chungah, “Cun Kain nih a nau Abel kha a thawh i, ‘I chawk tuah u sih,’ a ti. Lo an va phak tikah khan Kain nih a nau cu a thah. Bawipa nih Kain cu, ‘Na nau Abel tah, khuazei ah dah a um?’ tiah a hal.\nKain nih cun, ‘Ka hngal lo. Ka nau cawngtu maw ka si awk a si?’ tiah a leh. Cun Bawipa nih cun, ‘Zeicahdah hi thil ṭhalo hi na tuah? Ngai hmanh! Nangmah nih na chuahmi na nau thisen nih khan vawlei in a ka auh lengmang ko. Nangmah cu chiatserh na si cang i hi hmun hin ṭhawl na si lai. Hi hmun vawlei hi na nau thisen na chuahmi dolh awkah a kaa a rak angmi kha a si. Lo na thlawh tikah vawlei nih rawl zeihmanh an chuahpiak lai lo.Vawlei cungah inn ngei loin a vak lengmangmi na si lai,’ a ti.” Kain nih din lonak in a naupa, Abel cu a thah tikah a thi cangmi a naupa thisen nih vawlei in Pathian cu a hei auh I Pathian nih phuba a hlampiak.\nPathian nih Kain cu chiat a serh I a umnak hmun in a tthawl. Rawl eikhim a hmu tilo I vawlei cungah inn nei loin a vak lengmang. Thi deng in rian a ttuan ko nan eikhim a hmu tilo.Pathian nih mi a thattu hna palik le ralkap le MAH zong a phun2 in dan a tat hrimhrim hna lai. Thil tthalo an tuahmi cungah Pathian nih phuba a hlam ve lai. A thimi hna caah phuba a hlampiak ve hna lai. Laimi nih kan chim tawn lengmang mi cu “thi a ri” timi biafang hi a si. A kaptu hna palik pawl zong a thimi hna thi an ri ve lai I an nunchung vialte an I nuam lai tilo, an um thiam lai lo, midang hmaiah Kain bang in ningzak in an um cang lai I an tuahmi kip ah hlawhtlingnak an hmu lai lo, thluachuah an hmu ti lai lo, an lam a tluang ti lai lo.A phun2 le a lamkip in harnak an tuar ve cang lai. An thisen le an nunnak a liammi a lakka a si hrimhrim lai lo. A rauh hlanah Pathian hrimhrim nih phuba a hlam piak hna lai, Abel phuba a hlampiak bantuk in. Myint Aung Hlaing cung hrimhrim ah Pathian nih phuba hlamnak le dantatnak a phunphun a tuah ve lai. Pathian nih Kawlram thluachuah pe ko seh! Respect you all! R.I.P.


Thawngpang Tha Tuk A Chuak, Korea Nih Kawlram Harsa Caah Bawmhnak Tam Taktak A Pek - DUHNUNG PAR\nThawngpang Tha Tuk A Chuak, Korea Nih Kawlram Harsa Caah Bawmhnak Tam Taktak A Pek\nRepublic of Korea nih Kawlram mi harsa bawmhnak caah UNHCR le WFP nih 2021 kum chung a pek ding mi ah American dollar 1.3 million a pek lai tiah theih a si.\nWFP nih a rak thanh cang bantukin 2021 chungah Kawlram khuapi le sifak bawmh a herh taktak mi hmun ah aum mi 2 million leng caah bawmhnak a kal pi lio a si.\nUNHCR zong nih Rakhin ram ralzaam hmunhma remhnak le ralzaam pawl thanchonak lei ah cawnpiak nak a tuah lio a si bantukin, Kawlram ralzaam hna bawmhnak pek dingin hma a lak lio a si tiah theih a si.\nNote: The Chin Post nih an tial mi thawngpang a si. “Credit” tiin tial khawh a si ko nain Credit a sullam hmanh a hngal lo mi nan tamtuk le nan theih lo mi kha lih ah nan ruah lengmang caah nan lungfim nak dingah fiang tein ka rak tial chih lawlaw.\nKachin ramkulh Hukong valey Bankok khua ah a ummi Yuzana company umhmun cu ralhrangbu a dirkamh caah KIA nih kan hnu April le May thla ah mei im voi 2 an khangh hnuah mah hmunhma ah a hohmanh nih ram ngeih timh lo dingin KIO nih june 10 ah a thanh.\nYuzana company nih mah hmunhma Eka sing 2 reng lo hi mipi sinin an chuh i Lido lamthluan ralhrangbu le pituhsit pawl cawlcanghnak a bawmh hna ruangah KIA nih a thawl hi a si.\nHi kong he pehtlaih in khuami pakhat nih “KIO/KIA nih Yuzana company an thawl hnuah mah hmunhma duh in mirum le nawlngeitu cheukhat nih hmunhma ngeih an i tim. Mipi nih pakhat hmanh kan co rih lo. Cucaah mipi nih KIA sinah tuanvo lak in kan tawlrel piak dingah kan nawl hna” tiah a chim.\nKIO cathanh nih a timi mah hmunhma hi KIO nih kan kilven rih lai caah Yuzana company ah rian a rak tuan bal mi hna umnak pek ti bantuk le kanmah theihpinak lo in vulei i thencheunak nan tuah si ahcun fakpi in dantat an si lai tiah a ti.\nChinram Pennak Caah Ruat Law Chinram Kha Runven Tuah, Chin Thisen Cu Chinram Luatnak A Si\nLainu Muidawh Pakhat Nih Ramtang Ah Kawl Ralhrang A Doh Cuahmah Mi A Tlangval Sinah Cakuat A Tial\nTotal Users : 111934\nTotal views : 716496\nMin Aung Hliang A Mualpho Tuk Cang, Putin A Tong Kho Lai Lo


Thantlang Sipin Rianttuantu Hna Upat Tlak Taktak An Si – Chin World News Evening\nThantlang khua 2020 November 6 ah Sipin nih hmunthur hlonhnak an tuah mi hmun ah si loin hmun dang ah hmunthur a hlonh (thle) mi minung pahnih cu Sipin nih tangka sing 2 veve an liamter hna i pakhat nih tha tein a liam nain pakhat nih a liam duh lo ca ah tazacuai ding in ralrin peknak ca an pek cang tiah kan theih.\nSipin hmunthur hlonhnak hmun a si lo mi ah hmunthur a hlonh mi hi pahnih an si i pakhat cu Chaklei Mulung-lelung leikap ah a hlonh i tangka kan liamter mi a liam ko. Pakhat nih Khuafo lam lei ah a hlonh i tangka kan liamter mi a liam duh lo ca ah taza kan in cuai lai tiah ca kan pek cang, tiah Thantlang Sipin lutlai Pu Van Za Uk nih The Hakha Times ah a chim.\nAtu zong hi kan naule nih an bawh peng ko i Sipin nih hmunthur hlonhnak hmun a ti mi zawn i a hlonh lo mi poh cu dantatnak an si lai, tiah a chimchap. Thantlang khua Sipin nih hmunthur hlohnak a tuah mi cu Sopum lam Lahva chak ah a si. Khuachung hmunthur hi Pu Tawk Tha Hei nih laisen a lak i sawngkhawi khat ah Ks.500, cut-cut-aih khat ah Ks.200 liam in hlonhpiak a si, tiah kan theih. Credit: The Hakha Times\nRelchih: USA Election Pehpar Thar. Narelhlanah biacah kan duhmi cu kei hi Trump a dirpimi ka si caah na relhlanah theiter cia ta kan duh. na huamlo ah cun relo kha na caah atha deuh, Pathian a biami ka si ve. Tei le teilo nakin nakin a biapi deuhmi cu khawika dah na um , khawika dah na dir, ahodah na tanh biatak tihi chim hmasa ka duh.\nAtu i Joe Biden teinak an pekmi State ah hin teinak ahmuhthan ko lai cucu kan i ruahchanmi cu asi ko. Vuleiah hi ahohmanh atlingmi kan um lo an umlo nain Trump tluk in USA ram adawmi ka hmu rih hna lo, atuanman thlahlawh mi sifak apek ko buah a dawtnak an hmuhpiak kho hrim lo,Abraham lincoln chang a si. Nihin laimi tampi nih Trump hi a hua taktakmi kan um kho me, cucu kan chung ummi nih a remlo caah asi ko. Obama chan kha kiarthan kan duh caah asi ko lai. Kan tuah tawnmi kan ngah tawnmi a kan phihpiak hna si kho ve ko, kan mawh ve lo. Khrifa nih kan tleihtleng taktak cu tutan ithimnakah hi a lang tiah ka ruah. Adeu le atak a langfiang bik ko ka ti.\nKha ka bia athaw i ka bia asau, tutan thimnakah cun Trump nih teinak puanrang atarthan lai cucu ka chunmang zong asi i, atak zongin kan hmuh ko lai. Atu atangmiah hin Pennsylvania (vote 20) Georgia(vote 16) Arizona (vote 11) a tu ahmuh ciami 232 +20+16+11 =279 a si lai i, adang hi a lak thanzongah atha alakthan lo zongah a zeihamh a herh ti lo. Hihi cu a rauh hlanhah an fiangte ko lai. Minnesota, Michigan zonghi kanmah ta an si te ko lai. apahnih hin vote 16 an ngei .\nAhopaoh teitu si ka duh lo, fiangte in Pathian atanhmi khrihfa akan dawmi rian a thiammi ka duh caah Trump hi ka tanh bak. Obama chan cun zan mitkuh athaw lo, rian a har misual an karh. Tihphannak chungah kan dir kha bantuk kha hmuhzong ka duh tilo. Pathian biaklio caanah bawmpuah atam meithal iakahnak atam . cucu na duhthanah Joe Biden kha tanh ko. Ka chunmang cu a hlanpi Election hlanpiah ka rak tar cang ka facebook pageah, cubantuk te in January ni 20 cu Trump nih thutnak kha pehthan ko lai.


Breaking:Mipi nih ralkap 11 khat an thah than hna i’Mipi zong an thi ve. – Lai Lungrawn Post\nBreaking:Mipi nih ralkap 11 khat an thah than hna i’Mipi zong an thi ve.\nApril 10, 2021 April 10, 2021 admin Myanmar News\nMah thawngpang hi tunai te ah falam thawngzam nih a van tial mi asi’Tamu ah ralkap le mipi i kah nak ah mipi le minung pakhat a thi i’Ralkap le minung 11 an thi ve tiah falam thawngzam nih a van tial hi asi a tawinak in ka van leh hakha cain a tang hi falam thawngzam tial mi asi.\nTamu Ih Kahawknak Ah Mipi 1 Thi, Ralkap Lam 11 An ThiTamu ih mipi kilhimtu le ralkap pawl April 10 nazi 11:30am in an kapaw ih ralkap lam mi 11 an thi, mipi lam mi 1 a thi tiah theih a si.Tamu khawsung Asia Road (အာရှလမ်း) ah nazi 11:30am hrawng in tutiang (4:00pm) an kap aw. Mipi lam mi 1 a thi, ralkap lam hi mi 11 an thi ngemhnget a si” tiah khawsung mi pakhat cun a sim.April 4, simlam nazi 4 hrawng, Tamu Asia Road (အာရှလမ်း) ah bomb a puak ih ralkap lam mi 4 hnakih mal lo an rak thi zo.\nThawngpang dang:A tu lio can ah hin Mino hi cawl cang hna hlah seh law kawl ram zong an dai ve ko hnga. kawl ram minung pohpoh nih kan kawl ram te hi ram dang bantuk tein tha ve seh law ram dang bantuk tein muan ve seh law kan ram teah duh zalong tein tlawng le vah cu kan duh tuk cio ko nain .\nKawl ralkap saram hrut bantuk ruah nak a ngei lo mi nih kum pi kum 70 chung a kan tleihhrem caah kawl ram mipi cu nung na buin hell ah kan tla ti tluk khi kan si.Ka ca tlang tar ah kal colh ko ning a tawi fiang nak in ka chim duh mi cu ca tlang tlang 2.3 long in kei mah ruah ning le hmuh ning.\nA tu tan kawl ram buai nak ah kawl ram mipi hi upa lei sang kum 40 cung lei hrawng minung lawng te hei si uh sih law sandah zong kan piah ngam lai lo i kawl ralkap zong kan doh hnga lai lo.a tu lio kawl ram buai nak ah mino an cawl canh ruang ah ram dang le UN nih a kan theih.mino cawl canh nak Sandah an piah kawl ralkap an doh caah ram dang le UN an cawl cang ve.\nA tu lio can ah mino pawl hi cawl cang hna hlah seh law kawl ralkap nih 2021 February ni 1 ni ah khan kan kawl ram cu kawl ralkap sal ah kan tang beh hnga.Kan mino hna hi a tu lio kan ton mi buai nak ah zei bantuk in dah thazang kan pek hna awk a si?\nTe chin fa par tiang caah zei bantuk ro tha dah kan ni timh awk a si’Cheu khat kan pa le mifim pawl cu mino cawl canh nak tete ah tha chiat nak tete nan chim nan rel mi tete ka hmuh tik ah kei cu ka uar lo ngai te.\nA donh nak chim chap ka duh mi cu kawl ralkap cu tlangcung mi nih hriamnam in kan tei kho hna lai lo tiah kan ti peng ah cun a dang fim thiam nak chinchin in cun kan tei chinchin hna lai lo caah CDM zong ngawl kawl ralkap doh zong ngawl dih lawlaw khi a hau ne hnga.Kawl ralkap kan ral cu kan doh a hau mino he upa he kan ral kan tei hlah lo cu kan cawl canh peng ding a si.Kan ral doh nak ah Mino thazang pek thiam hna uh sih.\nThawngchia:Ralkap helicopter nih’Kalay khuapi a hel dih hnu ah’Kalay ah a tum beh.\nThawngtha:Rakhine le a pawngkam nih ralkap sakhan ngan taktak an lak cang hi.


Nungak Nih Hrial Dingmi Pa Phun Li (4), Nungak lawng nih rel Ding. Tlangval Pawl Rel Bak lo Ding – Onlinenungak\nNungak Nih Hrial Dingmi Pa Phun Li (4), Nungak lawng nih rel Ding. Tlangval Pawl Rel Bak lo Ding\nBy chin tawi on November 26, 2020\nNungak nih hi bantuk ziaza phunli a ngeimi hi asi khawh chungin hrial i zuam bak ding. Nungak pakhat i a chunmang cu bochantlak/ hngatchantlak pasal ngeih hi. Tlaval kan i thim thiam lo ah cun chanchung hell ram bantuk khi a si ko lai, sinain bochan tlak pasal tha na zohthiam/thimthiam ah cun na nun chung cu na nuam lai cu caah Nungak tlangval dirhmun cun kan zia za le kan si ning zohthiam hi a biapi ngai mi a si ve.\nAnuam mi le angan a dammi duh dawtnak pakhat ser khawhnak hnga ding ah cun dawt a thiammi, theihthiamnak a ngeibak mi hawitha hi a biapi tuk. anganadmami dawtnak or chungkhar ser ding ah cun mah lei in zeitluk i zuam len zongah kan umpi ding minung or kan duh kan dawtmi hna an that ve lo ah cun, cu i zuam lennak hna cu thesee cung thithlet nbantuk a si ko lai. cu caah Nu nih duhmi or pasal caah tlangval thim tikah kan i ralrin ding a simi kong atanglei ah ka vun langhter lai. Nu ca lawng ah kan ti konain Pa zongnih rel khawhmi a si ve ko.\nNu nih kan hrialawk ah a tlakbak mi tlangval cu Hi bantuk ziaza a ngeimi hi cu hrial awk an i tlak bak ko.\n1.Keimah hi na ka zum lo maw?;\nMinung timi cu lunghrinnak tete a um pah lengmang theu tik, na lungummi bia lungthiang tein na hal tik ah, ziah na ka zumh lo tiah biahal ahmang thanmi pa cheukhat an um. A duh dawtmi nungak nih a zumh lonak kha tha tein chimh le fianter si lo in hrinhro ngaiin bialeh ahmangmi pa pawl khi hrial bak ding. i zumhnak kha hramhram in na ka zumh awk a si ti a hmangmi papawl cu lungwah zumhawk a tha bak lo lak ah an i tel. hi bantuk zia a ngeimi pa na zumh sual ah cun hmailei ah hinak fakmi thil na ton khawh.\n2. Nangmah hi kan bochantuk tiah ti a hmangmi Pa:\nCheukhat pa cu nangmah kan duh i nangmah he um hi ka hnangamtuk, ka thinlung a dam tiah chim ahmmangmi an um. hi ti bia an chim tikah cheukhat nu nih cun..an i zumh i keimah lo in pei a um kho lo hi a ka duhtuk hi ta tiah i lunghmuih ngai an hmang.A tak takk ah cun hi bantuk chima ahmangmi pa pawl cu.. thil pakhatkaht tuah sualmi an ngeihtik ah a ka ngeihthiam in a ka theithiam ko lai timi ruanhnak he a zungzal in an mah hmuhning le duhning lawng tuah ahmangmi mah zawn lawng aruatmi pa an si. cu lawng hlah midang chimmi zeirel a hmang lo mi an si. Ngakchia zei a hngal lo mi zohkhenh in zohkhenh ahau mi an si caah tuan tein i then ah atha bik.\n3. Mi Teima ka si:\nA mah le amah afaktuk mi pa hi a si khawh chung in hrial a haumi an si ve. Hi bantuk chim a hmang mi pa pawl cu bi atlawmpal te nan i ruahnak in theih khawh an si colh. Midang kong ngeih ahuam lo mi an si i an mah kong ngol hngal lo in chim a hmangmi an si. hi bantuk tlangval he nan i uar ah cun a zungzal amah kong lawng te na ngai peng lai tinak si ko. ralrin tein hrial khawh i zuam.\n4. Amah Duhning in Nun piak a duh mi:\nNa Thilhruk puan aih kong le Na rawl ei ti-din kong ah hiti hin na hruk aih awk a si, na ei awk a si na um awk a si tiah chimrel, zai a huam tuk mi pa zong an rak um ve hoi. Hi bantuk minung pawl hi cu mah duhning in mi thudir hna seh ti a duh tu an si. an mah hmuhning ruahning leng cun midang ruahnak la duh lo ci pawl le zeirel lomi pawl an si. fawinak cun mi lungkhong, la ngirnger te in a um mi pawl khi an si. anuam mi duhnaknak pakhat te hmanh a ser kho lo mi an si. phunzainak lawng a kawl mi an si. i ruah ciammam tein ralrin ahau mi pawl an si.\nHi ca a reltu nu pawl, mi pakhat khat duhdawt na timh tik ah a cunglei langhter mi ziazia pawl khi ruat bu tein biachahnak tuah i zuam. cun Hi ca a rel tu Tlangval pawl zong hi ziaza chung ah hin keitah kai tel maw tiah i chek law remh awk a that ah cun i rem. cun hi bantuk ziaza a ngeimi chungi na tel lo ah hi hnu hmai lei zong ah hi bantuk ziaza ngeih lo dingin i zuam.